cyanic-selkie/wikianc huggingface dataset:
ഇറിഡേസീ
പേരും ചരിത്രവും
ഈ കുടുംബത്തിൽ ഉൾപ്പെടുന്ന ഒരു സസ്യജനുസ്സായ Irises ൽ നിന്നാണ് ഇറിഡേസീ സസ്യകുടുംബത്തിനു ഈ പേരുകിട്ടിയത്. ഈ സസ്യകുടുംബത്തിന് സ്വീഡിഷ് ബൊട്ടാണിസ്റ്റായ കാൾ ലിനേയസ് ആണ് പേരു നൽകിയത്. ഒളിമ്പസ്സ് ദേവന് ഭൂമിയിലേക്ക് മഴവില്ലുകൾ വഴി സന്ദേശങ്ങൾ നൽകിയിരുന്ന ഗ്രീക്ക് ദേവതയായ Iris എന്ന പേരിൽ നിന്നാണ് ഇറിഡേസീ ഉരുത്തിരിഞ്ഞത്. ഈ സസ്യകുടുംബത്തിലെ മിക്ക സ്പീഷിസുകൾക്കും നാനാവർണ്ണത്തിലുള്ള പൂക്കളുള്ളതിനാലാണ് കാൾ ലിനേയസ് സസ്യകുടുംബത്തിന് ഈ പേരുനൽകിയത്.
സവിശേഷതകൾ
ഇലകൾ ഏകാന്തരന്യാസത്തിൽ (alternate phyllotaxis) ക്രമീകരിച്ചതും, സിരാവിന്യാസം സമാന്തര സിരാവിന്യാസവുമാണ്. മധ്യ സിര പ്രകടമാണ്. ഇലയുടെ തണ്ടുകൾ പരസ്പരം ഒന്നിനുമുകളിൽ ഒന്നായി കൂടുച്ചേർന്ന് മിഥ്യാകാണ്ഡം രൂപപ്പെടുന്നു. ഇവയുടെ യഥാർത്ഥകാണ്ഡം ഭൂമിക്കടിയിലാണ് വളരുന്നത്. ദ്വിലിംഗ സ്വഭാവത്തോടുകൂടിയ ഇവയുടെ പൂക്കൾ പ്രസമത (actinomorphy) പാലിക്കുന്നവയോ അല്ലെങ്കിൽ ഏകവ്യാസസമമിതി (zygomorphic) പാലിക്കുന്നവയും കാഴ്ചയിൽ സുന്ദരവുമാണ്.
ഉപകുടുംബങ്ങളും ജീനസ്സുകളും
ഇറിഡേസീ സസ്യകുടുംബത്തിന് പ്രധാനമായും 4 ഉപകുടുംബങ്ങളുണ്ട്. അവ താഴെ സൂചിപ്പിക്കുന്നു.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ
ഇവാ കോക്സ്
ഓസ്ട്രിയൻ വംശജയായ ഓസ്‌ട്രേലിയൻ എഴുത്തുകാരിയും ഫെമിനിസ്റ്റും സോഷ്യോളജിസ്റ്റും സോഷ്യൽ കമന്റേറ്ററും ആക്ടിവിസ്റ്റുമാണ് ഇവാ മരിയ കോക്സ് എ‌ഒ (née Hauser; ജനനം: ഫെബ്രുവരി 21, 1938). വനിതാ തെരഞ്ഞെടുപ്പ് ലോബിയിലെ (വെൽ) ദീർഘകാല അംഗമായിരുന്നു അവർ.
ആദ്യകാലജീവിതം
അവളെയും അവരുടെ കുടുംബത്തെയും രാജ്യരഹിതരാക്കിയ അൻഷ്ലസ്സിന് (12 മാർച്ച് 1938) മൂന്നാഴ്ച മുമ്പ് 1938-ൽ വിയന്നയിലെ ഒരു ജൂത കുടുംബത്തിലാണ് ഇവാ മരിയ ജനിച്ചത്. അടുത്ത വർഷം, അവർ അവസാന വർഷ മെഡിക്കൽ വിദ്യാർത്ഥിനിയായ അമ്മ റൂത്തിനൊപ്പം ഇംഗ്ലണ്ടിലെ യുകെയിലേക്ക് പോയി. അവരുടെ പിതാവ് റിച്ചാർഡ് ഹൗസർ പലസ്തീനിലെ ബ്രിട്ടീഷ് സൈന്യത്തിൽ ചേർന്നു. അവരുടെ മുത്തശ്ശിമാരും മറ്റ് ബന്ധുക്കളും സിഡ്നിയിൽ അഭയം തേടി. യുദ്ധാനന്തരം, അവരുടെ പിതാവ് ഇറ്റലിയിലെ റോമിൽ യുണൈറ്റഡ് നേഷൻസ് റെഫ്യൂജി അസോസിയേഷനിൽ ജോലി ചെയ്തു. അവിടെ കോക്സ് അവരുടെ സ്കൂൾ വിദ്യാഭ്യാസം രണ്ട് വർഷം തുടർന്നു. 1948-ൽ അവർ സിഡ്‌നിയിലെ അമ്മയുടെ കൂട്ടുകുടുംബത്തിൽ ചേർന്നു.
സിഡ്‌നിയിൽ അവൾ സിഡ്‌നി ഗേൾസ് ഹൈസ്‌കൂളിൽ ചേർന്നു. എത്തി രണ്ട് വർഷത്തിന് ശേഷം, അവളുടെ പിതാവ് പിയാനിസ്റ്റ് ഹെഫ്‌സിബ മെനുഹിനുമായി ഒരു ബന്ധം ആരംഭിച്ചു, അക്കാലത്ത് ഓസ്‌ട്രേലിയൻ ഗ്രേസിയർ ലിൻഡ്‌സെ നിക്കോളാസിനെ വിവാഹം കഴിച്ച് പടിഞ്ഞാറൻ വിക്ടോറിയയിൽ താമസിച്ചു. ഹൌസറും മെനുഹിനും തങ്ങളുടെ ഇണകളെ വിവാഹമോചനം ചെയ്തു, മെനുഹിൻ കോക്സിന്റെ രണ്ടാനമ്മയായി. കോക്സ് 1956 മുതൽ 1957 വരെ സിഡ്നി യൂണിവേഴ്സിറ്റിയിൽ പഠിച്ചു, അവിടെ അവർ ജെർമെയ്ൻ ഗ്രീറിനെയും റോബർട്ട് ഹ്യൂസിനെയും കണ്ടുമുട്ടുകയും സിഡ്നി പുഷുമായി ബന്ധപ്പെടുകയും ചെയ്തു. എന്നിരുന്നാലും, യൂറോപ്പിലുടനീളം സഞ്ചരിക്കാൻ അവൾ യൂണിവേഴ്സിറ്റി വിടാൻ തീരുമാനിച്ചു, അവിടെ ജോൺ കോക്സിനെ കണ്ടുമുട്ടി. സിഡ്‌നിയിൽ തിരിച്ചെത്തിയ അവർ വിവാഹിതരായി. 1964-ൽ അവർ റബേക്ക എന്ന ഒരു മകളുടെ മാതാപിതാക്കളായി. ക്യൂൻസ്‌ലാന്റിലെ ഹ്യൂഗൻഡനിലാണ് റെബേക്ക ഗർഭം ധരിച്ചത്, അവർ വേർപിരിഞ്ഞ ശേഷം ഇവാ കോക്സ് തന്റെ ഭർത്താവുമായി വീണ്ടും ഒന്നിക്കാൻ പോയിരുന്നു. 1969-ൽ അവർ വീണ്ടും വേർപിരിഞ്ഞു
ബഹുമതികൾ
2011 ൽ അവർക്ക് ഓസ്‌ട്രേലിയ പോസ്റ്റ് ലെജന്റ്സ് അവാർഡ് ലഭിച്ചു.
പുറംകണ്ണികൾ
വർഗ്ഗം:1938-ൽ ജനിച്ചവർ
ഉപനിഷ്ക്രാമണം
ഷോഡശക്രിയകളിൽപ്പെടുന്ന ആറാമത്തെ ക്രിയ ആണ് ഉപനിഷ്ക്രാമണം അഥവാ വാതിൽപുറപ്പാട്. ഉപനിഷ്ക്രാമണ ദിവസത്തിൽ, ചാണകം മെഴുകിയ ചതുരക്കളത്തിൽ സ്വസ്തി എഴുതി തയ്യാറാക്കിയിരിക്കും. ഉപനിഷ്ക്രാമണത്തിന് തയ്യാറായ കുട്ടിയുടെ മാതാവ് അതിൽ ധാന്യങ്ങൾ വിതറിയിടുന്നു. ഒരു ആയ കുട്ടിയെ അതിന്റെ അടുക്കലേക്ക് കൊണ്ടുവരുകയും, ശംഖനാദങ്ങൾക്കും വേദമന്ത്ര ധ്വനികൾക്കുമൊപ്പം കുട്ടി സൂര്യഭഗവാനെ മുഖമുയർത്തി നോക്കുന്നതോടെ ഉപനിഷ്ക്രാമണം അവസാനിക്കുന്നു. മനുസ്മൃതിപ്രകാരം കുട്ടിയുടെ ജനനം കഴിഞ്ഞ് നാലാം മാസമാണ് ഉപനിഷ്ക്രാമണം ചെയ്യേണ്ടത്. യമസ്മൃതിയിൽ വിക്രമോദയ ഖണ്ഡമനുസരിച്ച്, കുട്ടി ജനനത്തിനു ശേഷം മൂന്നാം മാസത്തിൽ സൂര്യഭഗവാനെ കാണുകയും, നാലാം മാസത്തിൽ ചന്ദ്രഭഗവാനെ ദർശിക്കുകയും വേണം.
അവലംബം
വർഗ്ഗം:ഷോഡശക്രിയകൾ
വാറ്റിൽ (അനാട്ടമി)
വാറ്റിൽ (Wattle) പല ഗ്രൂപ്പുകളിലുള്ള പക്ഷികളുടെയും സസ്തനികളുടെയും തലയിലോ കഴുത്തിലോ വിവിധ ഭാഗങ്ങളിൽ നിന്ന് തൂങ്ങിക്കിടക്കുന്ന ഒരു മാംസളഭാഗമാണ് (കാരൻകിൾ). മുഖത്ത് കാണപ്പെടുന്നവ, വാറ്റിൽ, ഡീവ്‌ലാപ്‌, സ്‌നൂഡ്, ഇയർലോബ് എന്നിവ പക്ഷികളിലെ കാരൻകിളുകളിൽ ഉൾപ്പെടുന്നു. വാറ്റിൽ സാധാരണയായി ജോടിയാക്കിയ ഘടനകളാണ്, പക്ഷേ അവയെ ഒറ്റ ഘടനയായി കാണപ്പെടുന്നവയെ ചിലപ്പോൾ ഡീവ്‌ലാപ്‌ എന്ന് വിളിക്കാറുണ്ട്. ആൺ-പെൺ രൂപവ്യത്യാസത്തിന്റെ ഒരു അടയാളം കൂടിയാണ് വാറ്റിൽ. ചില പക്ഷികളിൽ, കാരൻകിൾ ഇറക്ടയിൽ ടിഷ്യുവും ഒപ്പം തൂവലു കൊണ്ടുപൊതിഞ്ഞ ആവരണവും കാണുകയോ കാണാതിരിക്കുകയോ ചെയ്യാം.
ഉദാഹരണങ്ങൾ
വാറ്റിൽ ഉള്ള പക്ഷികൾ:
അവലംബം
വർഗ്ഗം:പക്ഷികളുടെ അവയവങ്ങൾ വർഗ്ഗം:മൃഗങ്ങളുടെ ശരീരഭാഗങ്ങൾ
സിഗൗർണി വീവർ
ഒരു അമേരിക്കൻ നടിയാണ് സിഗൗർണി വീവർ (ജനനം: 1949 ഒക്ടോബർ 8). സൂസൻ അലക്സാണ്ടർ വീവർ എന്നാണ് ഇവരുടെ യഥാർഥ പേര്. ദി ഐസ് സ്റ്റോം എന്ന ചിത്രത്തിലെ അഭിനയത്തിന് 1997-ൽ മികച്ച സഹനടിക്കുള്ള ബാഫ്റ്റ പുരസ്കാരം നേടി. നിരവധി സയൻസ് ഫിക്ഷൻ സിനിമകളിൽ ശ്രദ്ധേയമായ പ്രകടനം കാഴ്ചവെച്ചതിനാൽ സൈ-ഫൈ ക്വീൻ (The Sci-Fi Queen) എന്ന വിശേഷണം ലഭിച്ചു.
ആദ്യകാല ജീവിതം
ന്യൂയോർക്ക് നഗരത്തിലെ മാൻഹട്ടനിൽ മെയ്ഹാട്ടൺ എന്ന സ്ഥലത്ത് ജനിച്ചു. അമ്മ എലിസബത്ത് ഇൻഗ്ലിസ് (1913-2007) ഒരു അഭിനേത്രിയും അച്ഛൻ സിൽവെസ്റ്റർ "പാറ്റ്" വീവർ (1908-2002) എൻബിസി ടെലിവിഷൻ എക്സിക്യൂട്ടീവും ആയിരുന്നു. അമ്മാവൻ ഡൂഡിൽസ് വീവർ (1911-1983) ഒരു ഹാസ്യതാരമായിരുന്നു.
കണക്റ്റികട്ടിലെ സിംസ്ബറിയിലെ ഈഥൽ വാക്കർ, ചാപ്ളിൻ സ്കൂൾ, ദ ബ്രെയർലി എന്ന്നിവിടങ്ങളിലായിരുന്നു സ്കൂൾ വിദ്യാഭ്യാസം. 1963-ൽ ഇവർ "സിഗൗർണി വീവർ" എന്ന പേര് ഉപയോഗിച്ചുതുടങ്ങി. ദി ഗ്രേറ്റ് ഗാസ്ബി എന്ന നോവലിലെ ഒരു ചെറിയ കഥാപാത്രമായ മിസിസ് സിഗൗർണി ഹോവാർഡ് ആണ് ഈ പേരിനു പിന്നിലെ പ്രചോദനം. 1967 ൽ 18 വയസുള്ളപ്പോൾ വീവർ ഇസ്രയേൽ സന്ദർശിക്കുകയും നിരവധി മാസക്കാലം ഒരു കിബ്ബുട്സിൽ പ്രവർത്തിക്കികയും ചെയ്തു.
1972-ൽ സ്റ്റാൻഫോർഡ് യൂണിവേഴ്സിറ്റി യിൽ നിന്നും ഇംഗ്ലീഷിൽ ബി.എ. ബിരുദം നേടി. 1974-ൽ യേൽ യൂണിവേഴ്സിറ്റി സ്കൂൾ ഓഫ് ഡ്രാമയിൽ നിന്നും മാസ്റ്റർ ഓഫ് ഫൈൻ ആർട്സ് ബിരുദം നേടി.
അഭിനയരംഗത്ത്
നാടകങ്ങളിലൂടെയാണ് വീവർ അഭിനയരംഗത്തെത്തിയത്. 1977-ൽ വൂഡി അലൻ സംവിധാനം ചെയ്ത ആനി ഹാൾ എന്ന ചിത്രത്തിൽ ഒരു ചെറിയ കഥാപാത്രമായി സിനിമയിൽ അരങ്ങേറ്റം കുറിച്ചു. 1979-ൽ എലിയൻ എന്ന ചിത്രത്തിൽ മുഖ്യ കഥാപാത്രമായി (എലെൻ റിപ്ലീ) അഭിനയിച്ചു. ഈ ചിത്രത്തിന്റെ തുടർച്ചിത്രങ്ങളിലും ആ വേഷം വീവർ തന്നെ കൈകാര്യം ചെയ്തു. 1986-ലെ ഏലിയൻ ചിത്രത്തിലൂടെ മികച്ച നടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു. ബോസ് ഓഫീസിൽ വൻ വിജയം നേടിയ ഗോസ്റ്റ്ബസ്റ്റേഴ്സ് (1984), ഗോസ്റ്റ്ബസ്റ്റേഴ്സ് II (1989), അവതാർ (2009) എന്നീ ചിത്രങ്ങളിൽ അഭിനയിച്ചു.
വ്യക്തിജീവിതം
1984 ഒക്റ്റോബർ 1-ന് ജിം സിംപ്സണെ വിവാഹം കഴിച്ചു. ഇവർക്ക് ഷാർലറ്റ് സിംപ്സൺ (ജനനം: ഏപ്രിൽ 13, 1990) എന്ന ഒരു മകളുണ്ട്. ഒരു പരിസ്ഥിതിവാദിയായി അറിയപ്പെടുന്ന സിഗൗർണി, 2006 ഒക്റ്റോബറിൽ ഐക്യരാഷ്ട്രസഭയുടെ ജനറൽ അസംബ്ലിക്ക് മുന്നോടിയായി നടന്ന പത്രസമ്മേളനത്തിൽ ആഴക്കടൽ ട്രോളിംഗിന്റെ ദൂഷ്യവശങ്ങളെ കുറിച്ച് സംസാരിച്ചു.
പുരസ്ക്കാരങ്ങൾ, നാമനിർദ്ദേശങ്ങൾ
1986-ൽ ഏലിയൻ എന്നചിത്രത്തിലെ അഭിനയത്തിന് മികച്ച നടിക്കുള്ള ഓസ്ക്കാർ നാമനിർദ്ദേശം ലഭിച്ചിരുന്നു. മികച്ച നടിക്കുള്ള ഏഴു തവണ ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ചെയ്യപ്പെട്ട സിഗൗർണി, 1988-ൽ ഗൊറില്ലാസ് ഇൻ ദി മിസ്റ്റ് എന്ന ചിത്രത്തിന് മികച്ച നടിക്കുള്ള ഗോൾഡൻ ഗ്ലോബും വർക്കിംഗ് ഗേൾ എന്ന ചിത്രത്തിന് അതേ വർഷത്തെ മികച്ച സഹനടിക്കുള്ള ഗോൾഡൻ ഗ്ലോബും നേടി. അങ്ങനെ അഭിനയത്തിന് ഒരേ വർഷം രണ്ട് ഗോൾഡൻ ഗ്ലോബ് പുരസ്ക്കാരം നേടുന്ന ആദ്യവ്യക്തിയായി സിഗൗർണി വീവർ. ഇതേ ചിത്രങ്ങൾക്ക് ഓസ്ക്കാർ നാമനിർദ്ദേശവും ലഭിച്ചിരുന്നു. ദി ഐസ് സ്റ്റോം എന്ന ചിത്രത്തിലെ അഭിനയത്തിന് 1997-ൽ മികച്ച സഹനടിക്കുള്ള ബാഫ്റ്റ പുരസ്കാരം നേടി.
പുറത്തേക്കുള്ള കണ്ണികൾ
വർഗ്ഗം:1949-ൽ ജനിച്ചവർ വർഗ്ഗം:അമേരിക്കൻ നാടകനടിമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
സ്റ്റാൻലി കപ്പ്
സ്റ്റാൻലി കപ്പ് (ഫ്രഞ്ച്: ല കൂപ്പ് സ്റ്റാൻലി) നാഷണൽ ഹോക്കി ലീഗിന്റെ (എൻഎച്ച്എൽ) പ്ലേഓഫ് വിജയിക്ക് വർഷാവർഷം നൽകുന്ന ചാമ്പ്യൻഷിപ്പ് ട്രോഫിയാണ്. പ്രൊഫഷണൽ സ്പോർട്സ് ഫ്രാഞ്ചൈസിക്ക് ലഭിക്കുന്ന ഏറ്റവും പഴക്കമുള്ള ട്രോഫിയാണ് ഇത്. അന്താരാഷ്ട്ര ഐസ് ഹോക്കി ഫെഡറേഷൻ (ഐഐഎച്ച്എഫ്) "കായിക വിനോദത്തിൽ ഏറ്റവും പ്രധാനപ്പെട്ട ചാമ്പ്യൻഷിപ്പുകളിൽ ഒന്നായിട്ടാണ്" കരുതുന്നത്. 1892- ൽ ഡൊമിനിഷൻ ഹോക്കി ചലഞ്ച് കപ്പ് എന്ന നിലയിൽ കമ്മീഷൻ ചെയ്തു. പിന്നീട് ഈ ട്രോഫിയ്ക്ക് ഗവർണർ ജനറൽ ഓഫ് കാനഡയായ പ്രെസ്റ്റണിലെ പ്രഭു സ്റ്റാൻലിയുടെ പേരാണ് നൽകിയിരിക്കുന്നത്. കാനഡയിലെ ടോപ്പ് റാങ്കിംഗ് ഐസ് ഹോക്കി ക്ലബിനുള്ള അവാർഡായി അദ്ദേഹം ഈ ട്രോഫി സംഭാവന ചെയ്തു. സ്റ്റാൻലി കുടുംബം മുഴുവൻ പിന്തുണയോടെയും, പുത്രന്മാരും പുത്രിമാരും ഗെയിം കളിക്കുന്നതും പ്രോത്സാഹിപ്പിക്കുകയും ചെയ്യുന്നു. 1893 -ൽ മോൺട്രിയൽ HCക്ക് ആദ്യ കപ്പ് സമ്മാനിച്ചു. 1893 മുതൽ 1914 വരെ തുടർന്നുള്ള വിജയികളെ വെല്ലുവിളി ഗെയിമുകളും ലീഗ് കളികളിലും നിർണ്ണയിച്ചു.
1906- ൽ സ്റ്റാൻലി കപ്പ് മത്സരത്തിൽ പങ്കെടുക്കാൻ പ്രൊഫഷണൽ ടീമുകൾ ആദ്യം യോഗ്യരായിത്തീർന്നു. 1915-ൽ, രണ്ട് പ്രൊഫഷണൽ ഐസ് ഹോക്കി സംഘടനകൾ, നാഷണൽ ഹോക്കി അസോസിയേഷൻ (എൻഎച്ച്എ),  പസഫിക് കോസ്റ്റ് ഹോക്കി അസോസിയേഷൻ ((PCHA)) എന്നിവർ ജെന്റിൽമെൻസ് എഗ്രിമെന്റിൽ എത്തിച്ചേരുകയും ചെയ്തു. സ്റ്റാൻലി കപ്പിനു വേണ്ടി ഓരോ ചാമ്പ്യൻമാരും പ്രതിവർഷം പരസ്പരം അഭിമുഖീകരിക്കുന്നു. ലീഗ് മെർജറുകളും ഫോൾഡുകളും 1926- ലെ ഒരു പരമ്പരയ്ക്ക് ശേഷം,  NHLന്റെ de facto  ചാമ്പ്യൻഷിപ്പ് ട്രോഫിയും 1947- ലെ de jure   NHLചാമ്പ്യൻഷിപ്പ് സമ്മാനവും ആയി മാറി.
ബാഹ്യ ലിങ്കുകൾ
വർഗ്ഗം:കായിക പുരസ്കാരങ്ങൾ
ക്രോസ് ബൽറ്റ്
ദീപ്തി ഫിലിംസിനു വേണ്ടി എ. പൊന്നപ്പൻ 1970-ൽ നിർമിച്ച മലയാളചലച്ചിത്രമാണ് ക്രോസ് ബൽറ്റ്. ഇതിന്റെ വിതരണം നടത്തിയത് തിരുമേനി ഫിലിംസായിരുന്നു.
ചലച്ചിത്രംകാണാൻ
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ക്രോസ്ബെൽറ്റ് മണി സംവിധാനം ചെയ്ത മലയാള ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
തിയാഗോ അൽക്കാന്ററ
തിയാഗോ അൽക്കാന്ററ ഡോ നാസ്സിമെന്റോ (ജനനം: 11 ഏപ്രിൽ 1991),  പ്രീമിയർ ലീഗ് ക്ലബ്ബായ ലിവർപൂളിന്റെയും സ്പെയിൻ ദേശീയ ടീമിന്റെയും സെൻട്രൽ മിഡ്ഫീൽഡർ സ്ഥാനത്തു കളിക്കുന്ന ഒരു സ്പാനിഷ് പ്രൊഫഷണൽ ഫുട്ബോൾ കളിക്കാരനാണ്.
മുൻ കളിക്കാരനായ മസീഞ്ഞോയുടെ മൂത്ത കുട്ടിയായി ഇറ്റലിയിൽ ജനിച്ച തിയാഗോ, തന്റെ പതിനാലാം വയസ്സിൽ ബാഴ്‌സലോണയിൽ ചേർന്നു. ബാഴ്‌സലോണയ്ക്കൊപ്പം നാല് ലാ ലിഗാ കിരീടങ്ങൾ, യുവേഫ ചാമ്പ്യൻസ് ലീഗ്, ഫിഫ ക്ലബ് ലോകകപ്പ് എന്നിവ ഉൾപ്പെടെയുള്ള ബഹുമതികൾ നേടിയ ശേഷം അദ്ദേഹം 2013 ൽ 25 ദശലക്ഷം യൂറോ പ്രതിഫലതുകക്ക് ബയേൺ മ്യുണിക്കുമായി കരാറിൽ ഒപ്പിട്ടു. ജർമ്മനിയിൽ തിയാഗോ ഏഴു ബുണ്ടെസ്‌ലിഗാ ഉൾപ്പെടെ 16 ട്രോഫികളും ഒരു കോണ്ടിനെന്റൽ ട്രെബിളിന്റെ ഭാഗമായി യുവേഫ ചാമ്പ്യൻസ് ലീഗും നേടി. 2020 ൽ ലിവർപൂളിനായി 20 മില്യൺ പൗണ്ട് വിലമതിക്കുന്ന ഒരു കൈമാറ്റക്കരാറിൽ അദ്ദേഹം ഒപ്പിട്ടു.
അണ്ടർ 19, അണ്ടർ 21  എന്നീ തലങ്ങളിൽ സ്‌പെയിനിനെ യൂറോപ്യൻ ചാമ്പ്യൻഷിപ്പ് നേടാൻ സഹായിച്ചതിന് ശേഷം 2011 ലാണ് തിയാഗോ തന്റെ പൂർണ അന്താരാഷ്ട്ര അരങ്ങേറ്റം നടത്തിയത്. 2014 ലോകകപ്പിൽ സ്‌പെയിനിനായുള്ള താൽക്കാലിക ടീമിൽ അംഗമായെങ്കിലും കാൽമുട്ടിനേറ്റ പരിക്കിനെത്തുടർന്ന് അദ്ദേഹം പിൻവാങ്ങി. യുവേഫ യൂറോ 2016, 2018 ഫിഫ ലോകകപ്പ് എന്നിവയ്ക്കുള്ള സ്പാനിഷ് ടീമിൽ തിയാഗോ ഇടം നേടി.
കേളീശൈലി
വളരെ ക്രിയാത്മകവും സാങ്കേതികമായി അനുഗ്രഹീതനുമായ ഒരു പ്ലേമേക്കറാണ് തിയാഗോ. തന്റെ മികച്ച ഡ്രിബ്ലിംഗ് കഴിവുകളും പന്തടക്കവും കൊണ്ട് ഒരു സെൻട്രൽ മിഡ്ഫീൽഡർ ആയും ആവശ്യമുള്ളപ്പോൾ അറ്റാക്കിങ് മിഡ്ഫീൽഡർ ആയും തിളങ്ങാൻ അദ്ദേഹത്തിന് കഴിയുന്നു. കൃത്യതയാർന്ന പാസിംഗ് ആണ് തിയാഗോയുടെ മറ്റൊരു സവിശേഷത. 2016–17 ബുണ്ടസ്ലിഗ സീസണിലുടനീളം 90.2% കൃത്യത തന്റെ പാസ്സിങ്ങിൽ കണ്ടെത്താൻ അദ്ദേഹത്തിന് കഴിഞ്ഞു, ഇത് ജർമ്മനിയിലെ മറ്റേതൊരു കളിക്കാരനേക്കാളും മികച്ച ഒരു ശരാശരിയാണ്.
സ്വകാര്യ ജീവിതം
ബ്രസീലിയൻ മുൻ ഫുട്ബോൾ കളിക്കാരനും 1994 ലോകകപ്പ് ജേതാവുമായ മസീഞ്ഞോയുടെ മകനാണ് അദ്ദേഹം. മുൻ ബ്രസീലിയൻ വോളിബോൾ കളിക്കാരിയായിരുന്നു അദ്ദേഹത്തിന്റെ അമ്മ വലേറിയ അൽക്കാന്ററ. ഇളയ സഹോദരൻ റാഫിൻഹ ബാഴ്‌സലോണക്കും ബ്രസീലിയൻ ദേശീയ ടീമിനുവേണ്ടിയും കളിക്കുന്നു. അദ്ദേഹത്തിന് ഇരട്ട പൗരത്വം ഉണ്ട്; സ്പാനിഷ് പൗരത്വത്തിനൊപ്പം ബ്രസീലിയൻ പൗരത്വവും അദ്ദേഹത്തിനുണ്ട്.
ക്ലബ്
ബാഴ്‌സലോണ
ബയേൺ മ്യൂണിക്ക്
അന്താരാഷ്ട്ര നേട്ടങ്ങൾ
സ്പെയിൻ യൂത്ത്
ഗോവിന്ദപിള്ള (വിവക്ഷകൾ)
ഗോവിന്ദപിള്ള എന്ന പേരുകൊണ്ടു് താഴെ പറയുന്ന ഏതു വ്യക്തിയേയും വിവക്ഷിക്കാം.
ചരിത്രാതീത തേര മ്യൂസിയം
ഈജിയൻ കടലിന്റെ തെക്കൻ ഭാഗത്ത് ഗ്രീസിന്റെ ഭൂപ്രദേശത്ത് നിന്ന്‌ ഏകദേശം 200 കിലോമീറ്റർ ( 120 മൈൽ) തെക്കുകിഴക്കായി സ്ഥിതിചെയ്യുന്ന സാന്റോറിനി (Santorini) ദ്വീപിന്റെ (പ്രാചീന കാലത്ത് തേര (Thera) എന്നും തിര (Thira) എന്നുമാണ് ഇത് അറിയപ്പെട്ടിരുന്നത്.) തലസ്ഥാനമായ ഫിറയിൽ (Fira) സ്ഥിതിചെയ്യുന്ന ഒരു മ്യൂസിയമാണ് ചരിത്രാതീത തേര മ്യൂസിയം - Museum of Prehistoric Thera 1956ൽ ഇവിടെയുണ്ടായ ഒരു ഭൂകമ്പത്തെ തുടർന്ന് തകർന്ന ഒരു പഴയ യിപപന്തി ചർച്ച് (Ypapanti Church) നിന്നിടത്താണ് ഈ മ്യൂസിയം നിർമ്മിച്ചിരിക്കുന്നത്. സാന്റോറിനിയിൽ നടത്തിയ വിവിധ ഖനനങ്ങളിൽ ലഭിച്ച നിരവധി അതിശയിപ്പിക്കുന്ന, മനുഷ്യന്റെ കരകൗശലസാമർത്ഥ്യഫലമായി നിർമ്മിതമായ ഉപകരണങ്ങളും വസ്തുക്കളും ഇവിടെ സൂക്ഷിച്ചിട്ടുണ്ട്. ദ്വീപിന്റൈ തെക്കുപടിഞ്ഞാറൻ ഭാഗമായ അക്രോത്‌റിയിലും മറ്റും നടത്തിയ ഖനനങ്ങളിൽ ലഭിച്ചവയാണിവ. 1867ൽ ഫ്രഞ്ച് ഭൗമശാസ്ത്രജ്ഞനായ എഫ് ഫൗഖ് നടത്തിയ ആദ്യ ഖനനം നടത്തിയത്. അതിന് ശേഷം ചില തദ്ദേശവാസികൾ ഒരു ഖനിയിൽ നിന്ന് പഴയ അവശിഷ്ടങ്ങൾ കണ്ടെത്തി. പിന്നീട്, 1895-1900 വർഷത്തിൽ, ജർമ്മൻ പുരാവസ്തുശാസ്ത്രജ്ഞൻ ഫ്രഡറിക് ഹില്ലർ വോൻ ഗായിട്രിൻജൻ പുരാവസ്തുഗവേഷണം നടത്തി, തേര ദ്വീപിലെ മെസ വൗനോ മലമ്പ്രദേശത്ത് നടത്തിയ പുരാവസ്തു ഗവേഷണത്തിൽ പുരാതന തേരയുടെ അവശിഷ്ടങ്ങൾ കണ്ടെത്തി.. ബിസി ഒമ്പതാം നൂറ്റാണ്ടിൽ അവിടെ ഉണ്ടായിരുന്ന വാസസ്ഥലങ്ങൾ കേന്ദ്രീകരിച്ചായിരുന്നു അദ്ദേഹത്തിന്റെ ഗവേഷണം. ഇക്കാലയളവിൽ സ്പാർട്ട എന്ന പേരിൽ ഒരു കോളനി ഉണ്ടായിരുന്നതായി വിശ്വസിക്കപ്പെടുന്നുണ്ട്. അക്രോതിരിക്ക് സമീപമുള്ള പൊട്ടാമോസ് പ്രദേശത്ത് ഏതൻസിലുള്ള ജർമ്മൻ ആർക്കിയോളജിക്കൽ ഇൻസ്റ്റിറ്റിയൂട്ടിന്റെ മേൽനോട്ടത്തിൽ ആർ സഹ്ൻ ഖനനം നടത്തി. പ്രധാനപ്പെട്ട പുരാവസ്തു ഖനനം നടന്നത് ഏതൻസിലെ ആർക്കിയോളജിക്കൽ സോസൈറ്റിയുടെ മേൽനോട്ടത്തിൽ അക്രോതിരിയിലായിരുന്നു.
ബോയർ ഗോട്ട്
മാംസം ഉല്പാദനത്തിനായി 1900 കളുടെ ആരംഭത്തിൽ ദക്ഷിണാഫ്രിക്കയിൽ വികസിപ്പിച്ചെടുത്ത ആടുകളുടെ ഇനമാണ് ബോയർ ആട് (Boer goat). ആഫ്രിക്കൻ (ഡച്ച്) വാക്ക് ബോയർ എന്നാൽ കൃഷിക്കാരൻ എന്നാണ് അർത്ഥമാക്കുന്നത്. ബോയർ ആടുകൾ ഇറച്ചിയ്ക്ക് പ്രശസ്തമായ ഒരിനമാണ്.
Note: ശുദ്ധമായ രക്തത്തിൻറെ ശതമാനം (ഈ സാഹചര്യത്തിൽ ബോയർ ) സൂചിപ്പിക്കുന്നതിന് സാധാരണയായി ഉപയോഗിക്കുന്ന ചുരുക്കമാണ് 'F' പദപ്രയോഗം :
പുറത്തേക്കുള്ള കണ്ണികൾ
വർഗ്ഗം:ആടുകൾ
കനിഷ്ക വിമാനാപകടം
കാനഡയിലെ മോൺട്രിയലിൽ നിന്നും ലണ്ടൻ വഴി ജീവനക്കാരുൾപ്പെടെ 329 യാത്രക്കാരുമായി ഡൽഹിയിലേയ്ക്കുള്ള യാത്രാമദ്ധ്യേ 23 ജൂൺ1985 നു എയർ ഇന്ത്യാ ഫ്ലൈറ്റ് 182 അറ്റ്ലാന്റിക് സമുദ്രത്തിൽ തകർന്നു വീണ സംഭവമാണ് കനിഷ്ക വിമാനാപകടം. എയർ ഇന്ത്യയുടെ ഫ്ലൈറ്റ് നമ്പർ182 ആണ് ഉദ്ദേശം 31000 അടി (9,400 മീ.)ഉയരത്തിൽ വച്ചു ബോംബ് സ്ഫോടനത്തെത്തുടർന്നു  ഛിന്നഭിന്നമായത്. ഈ ദുരന്തം ഐറിഷ് രാജ്യാതിർത്തിയ്ക്കുള്ളിലെ വ്യോമമേഖലയിൽ വച്ചായിരുന്നു. ഇന്ത്യയിൽ ഒഴിവുകാലം ആസ്വദിക്കാനായി പോയിരുന്ന കനേഡിയൻ പൗരന്മാരായിരുന്നു യാത്രക്കാരിൽ അധികവും. 268 കനേഡിയൻ പൗരന്മാരും, 74 ബ്രിട്ടീഷ് പൗരന്മാരും, 24 ഇന്ത്യൻ പൗരന്മാരും വിമാനത്തിലുണ്ടായിരുന്നു.
കാനഡയുടെ ചരിത്രത്തിലെ ഏറ്റവും വലിയ കൂട്ടക്കുരുതിയായി ഈ സംഭവം കണക്കാക്കപ്പെടുന്നു. ഐറിഷ് വ്യോമയാനചരിത്രത്തിലെ ഏറ്റവും വലിയ ദുരന്തവും കാനഡയുടെ നീതിന്യായ ചരിത്രത്തിലെ ഏറ്റവും ചിലവേറിയ വിചാരണയുമായിരുന്നു കനിഷ്കയുടേത്. കേസന്വേഷണവും, വിചാരണയും 20 വർഷം കൊണ്ടാണ് പൂർത്തിയായത്.
പശ്ചാത്തലം
ഇന്ത്യാ വിഭജനത്തെ തുടർന്നുണ്ടായ സംഘർഷങ്ങളും മറ്റുമാണ് കനിഷ്ക ദുരന്തത്തിലേക്ക് വഴിവെച്ചതെന്നാണ് ഔദ്യോഗികമായ രേഖകൾ പറയുന്നത്. ഇന്ത്യാ വിഭജനത്തെതുടർന്ന് ഏറ്റവും കൂടുതൽ കഷ്ടതകൾ അനുഭവിക്കേണ്ട വന്ന ഒരു കൂട്ടരാണ് സിഖ് മതാനുയായികൾ. സിഖ് സമുദായത്തിനുവേണ്ടി ഒരു മാതൃദേശം വേണമെന്നു വാദിച്ച ഖാലിസ്ഥാൻ പ്രസ്ഥാനക്കാർ കാനഡയിലേക്കു കുടിയേറിയ സിഖുകാരിൽ ഉൾപ്പെട്ടിരുന്നു. കാനഡ സർക്കാർ ഇവരെക്കുറിച്ച് ബോധവാന്മാരായിരുന്നുവെങ്കിലും ഒരു ഭീഷണിയായി കണ്ടിരുന്നില്ല. കൂടാതെ ഈ കുടിയേറ്റത്തിനിടയിലും സിഖുകാർക്ക് വെള്ളക്കാരിൽ നിന്നും ധാരാളം പീഡനങ്ങൾ ഏറ്റുവാങ്ങേണ്ടി വന്നിരുന്നു. 1971 ലെ ബംഗ്ലാദേശ് വിമോചന യുദ്ധത്തെതുടർന്ന് സിഖുകാർ അഭയാർത്ഥികളായി കാനഡയിലേക്ക് കുടിയേറിയിരുന്നു. പിന്നീട് രൂപംകൊണ്ട ബാബർ ഖൽസ എന്ന തീവ്രവാദസംഘടനയിലെ പല നേതാക്കളും ഇത്തരത്തിൽ അഭയാർത്ഥികളായി കാനഡയിൽ എത്തിച്ചേർന്നതായിരുന്നു. 1980 കളോടെ, ബ്രിട്ടീഷ് കൊളംബിയയിലെ വാൻകൂവർ പ്രദേശം സിഖുകാർ കൂട്ടമായി താമസിക്കുന്ന ഒരു പ്രദേശമായി മാറി. ശത്രുതയും,പ്രതികാരചിന്തയും എല്ലാം ഇവിടെയും ഇവരുടെ ഇടയിൽ വ്യാപകമായിരുന്നു എന്നു പറയപ്പെടുന്നു.
ഉത്തരവാദിത്തം
സംഭവം നടന്നയുടൻ ഇന്ത്യയിലെ ചില സംഘടനകൾ പത്രമാഫീസുകളിൽ വിളിച്ച് അപകടത്തിന്റെ ഉത്തവാദിത്വം അവകാശപ്പെടുകയുണ്ടായി. ദേശ്മേഷ് റെജിമെന്റ്, ഓൾ ഇന്ത്യ സിഖ് സ്റ്റുഡന്റ്സ് ഫെഡറേഷൻ, കാശ്മീർ ലിബറേഷൻ ആർമി എന്നീ സംഘടനകളാണ് ദുരന്തത്തിന്റെ പിന്നൽ പ്രവർത്തിച്ചത് തങ്ങളാണെന്ന് അവകാശപ്പെട്ടത്. അട്ടിമറിയുമായി ബന്ധപ്പെട്ട് സിഖ് തീവ്രവാദി സംഘടനയായ ബബ്ബർ ഖൽസ പ്രവർത്തകരായ തൽവീന്ദർ സിങ് പാർമർ,ഇന്ദർജിത് റെയട്ട്,എന്നിവരെയും മറ്റുചിലരെയും പോലീസ് അറസ്റ്റുചെയ്തിരുന്നു.
അവലംബം
വർഗ്ഗം:വിമാനദുരന്തങ്ങൾ
ഹിരൺ നദി
പടിഞ്ഞാറൻ ഇന്ത്യയിലെ ഗുജറാത്തിലെ ഒരു നദിയാണ് ഹിരൺ നദി, അതിന്റെ ഉറവിടം ഗിർ വനത്തിലെ സാസ കുന്നുകൾക്ക് സമീപമാണ്. ഇതിന്റെ നീർത്തടത്തിനു പരമാവധി നീളം 40 km ആണ്. തടത്തിന്റെ ആകെ വൃഷ്ടിപ്രദേശം 518 km ആണ്. ഇതിന്റെ പ്രധാന പോഷകനദികൾ സരസ്വതി നദിയും അംബാഖോയ് അരുവിയുമാണ്, കൂടാതെ മറ്റ് പല അജ്ഞാത ശാഖകളും തലാല പട്ടണത്തിന് സമീപം ഈ നദിയെ ഏതാണ്ട് പൂർണ്ണമാക്കുന്നു. വൈവിധ്യമാർന്ന വന്യജീവി പാരിസ്ഥിതിക സംവിധാനങ്ങളെയും മനുഷ്യവാസ കേന്ദ്രങ്ങളെയും പിന്തുണയ്ക്കുന്ന ഒരു പ്രധാന നദീതടമാണ് ഹിരാൻ. കമലേശ്വര് അണക്കെട്ട്, പലപ്പോഴും ഹിരൺ-1 എന്നും ഉമ്രേതി ഡാം എന്നും അറിയപ്പെടുന്നു, നദിയിലെ പ്രധാന പദ്ധതികളിൽ ചിലതാണ്. ഗിർ വനത്തിന്റെ പടിഞ്ഞാറ് ഭാഗത്ത് നിന്ന് നദി ഒഴുകുന്നതിനാൽ, വർഷം മുഴുവനും ഇവിടുതെതെ വനത്തിന്റെ പരിസ്ഥിതിക്കും ജൈവവൈവിധ്യത്തിനും ഇത് ഒരു പ്രധാന ജലസ്രോതസ്സാണ്.
അവലംബം
3. " ഗിർ നാഷണൽ പാർക്ക് " വഴി ഒഴുകുന്ന ഏഴ് നദികളിൽ ഒന്നാണ് ഹിരാൻ.
വർഗ്ഗം:ഇന്ത്യയിലെ നദികൾ വർഗ്ഗം:ഗുജറാത്തിലെ നദികൾ വർഗ്ഗം:Coordinates on Wikidata
അന്നപ്രാശനം
വർഗ്ഗം:ഷോഡശക്രിയകൾ
എൻ.കെ.പി. മുത്തുക്കോയ
ഭാരതീയനായ ഒരു ചിത്രകാരനാണ് '''എൻ.കെ.പി. മുത്തുക്കോയ'''. ഡൽഹിയിലെ നോയിഡയിൽ സ്ഥിരതാമസമാണ്.
ജീവിതരേഖ
1941-ൽ ലക്ഷദ്വീപിലെ ആന്ത്രോത്തിൽ ജനിച്ചു. 1940ക​ളി​ൽ മു​ത്തു​ക്കോ​യയു​ടെ കു​ടും​ബം ല​ക്ഷ​ദ്വീ​പി​ൽ​നി​ന്ന്​ കണ്ണൂരിലേക്ക്​ താ​മ​സം മാ​റി​. ബാല്യകാലവും വിദ്യാഭ്യാസവും കണ്ണൂരും കോഴിക്കോടുമായിരുന്നു. എ​ല​ത്തൂ​ർ സി.​എം.​സി ഹൈ​സ്​​കൂ​ളി​ലാ​യി​രു​ന്നു പ​ഠ​നം. യൂ​നി​വേ​ഴ്​​സ​ൽ ആ​ർ​ട്​​സു​മാ​യും ബ​ന്ധ​മു​ണ്ടാ​യി​രു​ന്നു. കെ.സി.എസ്. പണിക്കരുടെ കീഴിൽ മദ്രാസിലെ  കോളേജ് ഓഫ് ആർട്ടിലാണ് തന്റെ കലാപഠനം പൂർത്തിയാക്കി. പ​ഠ​ന​ത്തി​നു​ ശേ​ഷം കേ​ന്ദ്ര വാ​ർ​ത്താ വി​ത​ര​ണ-​പ്ര​ക്ഷേ​പ​ണ മ​ന്ത്രാ​ല​യ​ത്തി​ൽ ഉ​ദ്യോ​ഗ​സ്​​ഥ​നാ​യി. ചീ​ഫ്​ ബ്രോ​ഡ്​​കാ​സ്​​റ്റി​ങ്​ ഒാ​ഫി​സ​റാ​യാ​ണ്​ വി​ര​മി​ച്ചു.
1980-ലെ ട്രിനാലെയടക്കം നിരവധി ദേശീയ അന്തർദ്ദേശീയ പ്രദർശനങ്ങളിൽ പങ്കെടുത്തിട്ടുണ്ട്. വളരെ മൗലികമായ കാവ്യാത്മക ശൈലിയാണ് അദ്ദേഹത്തിന്റെ രചനകളിൽ കാണാനാവുക. ഒരു സർറിയലിസ്റ്റിക്ക് സ്വഭാവമുള്ള അദ്ദേഹത്തിന്റെ ചിത്രങ്ങളിൽ പീഡിപ്പിക്കപ്പെടുന്ന ശരീരങ്ങളും മനുഷ്യന്റെ വ്യഥയുമാണ്. അതേസമയം അവ ഒരുതരം അക്ഷേപഹാസ്യം അടങ്ങുന്നതുമാണ്. 2011-ൽ കേരള ലളിതകലാ അക്കാദമിയുടെ പത്മിനി പുരസ്‌കാരം ലഭിച്ചിട്ടുള്ള അദ്ദേഹം അക്കാദമിയുടെ നിരവധി ദേശീയ ക്യാമ്പുകളിലും പങ്കെടുത്തിട്ടുണ്ട്. 'ഇൻട്രോ വർട്ട്', 'സാത്താനിക് ഗോസ്പൽസ്', 'ട്രംപന്റ് മ്യൂട്‌നി' എന്നിവ അദ്ദേഹത്തിന്റെ ശ്രദ്ധേയ ചിത്രങ്ങളാണ്.
അവലംബം
വർഗ്ഗം:കേരളത്തിലെ ചിത്രകാരന്മാർ വർഗ്ഗം:കേരള ലളിതകലാ അക്കാദമിയുടെ ഫെലോഷിപ്പ് ലഭിച്ചവർ വർഗ്ഗം:1940-ൽ ജനിച്ചവർ
പി.ആർ. നടരാജൻ
തമിഴ് നാട്ടിൽ നിന്നുള്ള ഒരു ഇന്ത്യൻ രാഷ്ട്രീയ പ്രവർത്തകനും കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) പാർട്ടി അംഗവുമാണ് '''പി.ആർ. നടരാജൻ'''. ഭാരതത്തിലെ പതിനഞ്ചാം ലോകസഭയിലെ അംഗമായിരുന്നു.
പുറം കണ്ണികൾ
വർഗ്ഗം:1950-ൽ ജനിച്ചവർ വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ വർഗ്ഗം:കോയമ്പത്തൂരിൽ നിന്നുള്ളവർ വർഗ്ഗം:തമിഴ്നാട്ടിൽ നിന്നുള്ള ലോക്‌സഭാംഗങ്ങൾ വർഗ്ഗം:തമിഴ്‌നാടിൽ നിന്നുമുള്ള കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) നേതാക്കൾ
വെള്ളൂട
കാസർഗോഡ്‌ ജില്ലയിലെ ഹോസ്ദുർഗ് താലൂക്കിൽ കാഞ്ഞങ്ങാടിനടുത്ത് അമ്പലത്തറ വില്ലേജിൽ മടിക്കൈ ഗ്രാമ പഞ്ചായത്തിൽ ഉള്ള ചെറിയ ഒരു പ്രദേശം ആണ് വെള്ളൂട.
ഭൂപ്രകൃതി
വെള്ളൂട എന്ന വാക്കിനു ‘വെള്ളം ഉടൻ’ എന്ന് അന്വർത്ഥമാക്കും വിധം ചുറ്റും ചെങ്കൽ പാറകളാൽ ചുറ്റപെട്ട കുന്നിന്റെ മുകളിൽ ഉള്ള ഈ പ്രദേശത്ത് ആകെ നീരുറവകളാൽ സമൃദ്ധമാണ്. ഈ പ്രദേശത്ത് കാണാവുന്ന ഭൂ പ്രത്യേകത ചെറു വനങ്ങളാൽ സമൃദ്ധമായ കാവുകൾ ഈ പ്രദേശത്ത് ധാരാളം ഉണ്ട് എന്നതാണ്. അപൂർവയിനം സസ്യങ്ങളാൽ അനുഗൃഹീതമാണ് ഈ പ്രദേശം. അണ്ണാൻ, വെരുക്, ഉടുമ്പ്, കീരി, പാമ്പുകൾ, മയിൽ, മറ്റു വിവിധയിനം പക്ഷികൾ എന്നിവയുടെ വാസസ്ഥലംകൂടിയാണ് ഈ പ്രദേശം. പൌരാണികമായി പ്രസിദ്ധി ഉള്ള വെള്ളൂട ചാമുണ്ഡി കാവും, വെള്ളൂട ശ്രീ ദുർഗ ഭഗവതി ക്ഷേത്രവും,വെള്ളൂട കാലിച്ചാൻ സ്ഥാനവും ഈ പ്രദേശത്ത് സ്ഥിതി ചെയ്യുന്നു.
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
അനുസാറ്റ്
അണ്ണ സർവ്വകലാശാല ഉപഗ്രഹം, അല്ലെങ്കിൽ അനുസാറ്റ് എന്നത് ഇന്ത്യൻ സ്റ്റുഡന്റ് റിസേർച്ച് മൈക്രോസാറ്റലൈറ്റാണ്. ഇത് രൂപകൽപ്പന ചെയ്യുകയും വികസിപ്പിച്ചെടുക്കുകയും സംയോജിപ്പിക്കുകയും ചെയ്തത് മദ്രാസ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ എയ്രോസ്പേസ് എഞ്ചിനീയറിങ്ങിലും (എംഐ‌റ്റി) ക്രോമെപ്പെട്ടിലെ അണ്ണാസർവ്വകലാശാല എന്നിവിടങ്ങളിലാണ്. മദ്രാസ് ഇൻസ്റ്റിറ്റ്യൂട്ട് ഓഫ് ടെക്നോളജി, കോളേജ് ഓഫ് എഞ്ചിനീയറിംഗ്, ഗുയിഞ്ചി എന്നിവരാണ് അനുസാറ്റിന്റെ രൂപകൽപ്പൻ നിർവ്വഹിച്ചത്. അനുസാറ്റിന്റെ ഡയറക്റ്ററായിരുന്ന ഡോ. പി. വി. രാമകൃഷ്ണൻ കോളേജ് ഓഫ് എഞ്ചിനീയറിംഗിലെ പ്രൊഫസറായിരുന്നു. ഇത് ഒരു അമേച്യർ റേഡിയോയും ടെക്നോലജി ഡെമോസ്ട്രേഷൻ പരീക്ഷണങ്ങളും ഉൾപ്പെടുത്തിയിരുന്നു.
വിക്ഷേപിക്കാനുള്ള പ്രവർത്തനങ്ങൾ ചെയ്ത ഐഎസ്ആർഓയാണ് ഉപഗ്രഹത്തിന്റെ വികസനത്തിന് പണം മുടക്കിയത്.
അനുസാറ്റ് എന്നത് 600മി. മീ നീളമുള്ള (24 ഇഞ്ച്) വശങ്ങളുള്ള ഒരു ക്യൂബാണ്. ഇതിന് 40 കി. ഗ്രാം (88എൽബി) ഭാരമുണ്ട്.
അവലംബം
വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
മലവാഴിയാട്ടം
മലവായിയാട്ടം, കരിനീലിയാട്ടം അല്ലെങ്കിൽ ചെറുനീലിയാട്ടം എന്നും അറിയപ്പെടുന്ന മലവാഴിയാട്ടം ഇന്ത്യയിലെ കേരളത്തിലെ പറയ സമുദായത്തിന്റെ ഒരു കുല അനുഷ്ടാനമാണ്‌ പറയരുടെ വീടുകളിൽ പ്രതിഷ്ഠിക്കുകയും അവർ ആരാധിക്കുകയും ചെയ്യുന്ന മാതൃദേവതയാണ് മലവാഴി. സംഗീത-നൃത്തരൂപത്തിൽ ദേവതകളെ പ്രീതിപ്പെടുത്താനാണ് മലവാഴിയാട്ടം നടത്തുന്നത്.
ഐതീഹ്യം
ദേവാസുരയുദ്ധത്തിൽ പരാജയപ്പെട്ട ദേവന്മാർ ശിവനെ അഭയം പ്രാപിച്ചു. ദേവന്മാരുടെ വിജയത്തിനായി തപസ്സനുഷ്ഠിച്ച ശിവനെ അസുരന്മാരിൽ ഒരാൾ അസ്ത്രം എയ്തു. തപസ്സു തടസ്സപ്പെട്ടതിന്റെ ദേഷ്യത്തിൽ കണ്ണുതുറന്ന പരമശിവന്റെ മൂന്നാം കണ്ണിൽ നിന്നും ഉദയം ചെയ്ത സഹോദരങ്ങളാണ് മലവാഴിയും മൂക്കൻ ചാത്തനും. മലവാഴിയെ ചെറുനീലി എന്നും കരിനീലി എന്നും മൂക്കൻ ചാത്തനെ മാണി എന്നും മുത്തപ്പൻ എന്നും വിളിക്കുന്നു.
പിതാവ് ആരെന്നറിയാൻ ദേവലോകത്തേക്കിറങ്ങിയ കരിനീലിയെയും മാണിയെയും ദേവന്മാർ ഓടിച്ചു വിട്ടു. ദേവലോകം ഉപേക്ഷിച്ച് പുരാതന മാന്ത്രികവിദ്യയ്ക്ക് പേരുകേട്ട കല്ലടിക്കോട് മലവാരത്തിലാണ് അവർ അവരുടെ കുട്ടിക്കാലം ചെലവഴിച്ചത്. അവിടെ ചുറ്റിനടന്ന അവർ, ഒരിക്കൽ ശിവനെ കണ്ടുമുട്ടി, തങ്ങളുടെ പിതൃത്വം സ്വീകരിക്കാനും ജീവിതമാർഗം കാണിക്കാനും അഭ്യർത്ഥിച്ചു. എന്നാൽ ആദ്യം ശിവൻ അതിന് തയ്യാറായില്ല, എന്നാൽ അവർ തങ്ങളുടെ ദൈവിക ശക്തി കാണിച്ചപ്പോൾ ശിവൻ അവരെ മക്കളായി സ്വീകരിക്കുകയും അനുഗ്രഹിക്കുകയും ചെയ്തു. പിന്നീട് പടിഞ്ഞാറോട്ട് യാത്ര ചെയ്ത് നാട്ടിലെ വിവിധ സ്ഥലങ്ങളിൽ അലഞ്ഞുതിരിഞ്ഞ് ഒടുവിൽ കല്ലട്ടിക്കോട് കരിമലയിൽ കരിങ്കല്ലുകൊണ്ട് ഒരു കരിങ്കല്ലും ഗുഹയും പണിതു അവിടെ കുടികൊണ്ടു. കല്ലടിക്കോടൻ മലയിൽ ക്ഷേത്രം പണിത ശേഷം കുട്ടാടൻ വയലിലെ പുലയ സ്ത്രീയിൽ നിന്ന് ധാന്യവും യാത്രക്ക് കൊങ്ങൻ ചെട്ടിയിൽ നിന്ന് കാളകളെയും വാങ്ങി ഈ ദേവതകൾ കേരളം മുഴുവൻ അലഞ്ഞുനടന്നതായി വിശ്വസിക്കപ്പെടുന്നു.
മലവാഴി അഥവാ മലവാരത്തമ്മ മലയുടെ (മല) ദേവതയാണെന്നും അവർ എല്ലാ മുത്തപ്പന്മാരുടെയും (ഒരു ദേവത) ആരാധനാ മൂർത്തിയാണെന്നും വിശ്വസിക്കപ്പെടുന്നു. മലവാഴിയെ സേവിച്ചും മന്ത്രങ്ങളിലും മായയിലും പ്രാവീണ്യം നേടിയാൽ മാത്രമേ ഒരാൾക്ക് മുത്തപ്പനാകാൻ കഴിയൂ.
മറ്റൊരു പ്രചാരത്തിലുള്ള ഐതിഹ്യമനുസരിച്ച് മലവാരത്തമ്മയും കല്ലാടി മുത്തപ്പനും ജനിച്ചത് ഉദിപ്പനത്ത് ഉദി ഭഗവാന്റെ (നല്ലച്ചൻ എന്നും അറിയപ്പെടുന്നു) മൂന്നാം കണ്ണിൽ നിന്നാണ്. നല്ലച്ഛനിൽ നിന്ന് വരം വാങ്ങിയ മുത്തിയും (മലവാഴി) മുത്തനും കല്ലടിക്കോട് തിരുമലയിലെ മനോഹരമായ ഒരു ദേവാലയത്തിൽ കുടിയിരുന്നതായി ഐതീഹ്യം.
ആചാരം
ഇന്ത്യയിലെ കേരളത്തിലെ തൃശൂർ, പാലക്കാട് ജില്ലകളിലെ പറയ സമൂഹം വർഷത്തിലൊരിക്കൽ അവതരിപ്പിക്കുന്ന ആചാരപരമായ നൃത്ത നാടകമാണ് മലവാഴിയാട്ടം. പറയരുടെ വീടുകളിൽ പ്രതിഷ്ഠിച്ച് അവർ ആരാധിക്കുന്ന മാതൃദേവതകളാണ് മലവാഴി. സംഗീതത്തിലൂടെയും നാടകത്തിലൂടെയും ദേവതകളെ പ്രീതിപ്പെടുത്താനാണ് മലവാഴിയാട്ടം നടത്തുന്നത്. ഇത് രാത്രിയിൽ ആരംഭിച്ച് പിറ്റേന്ന് രാവിലെ വരെ തുടരും.
കഥാപാത്രവും വേഷവിധാനവും
മലവാഴി, മൂക്കൻ ചാത്തൻ എന്നിങ്ങനെ രണ്ട് പ്രധാന കഥാപാത്രങ്ങളുണ്ട്. മലവാഴി സ്ത്രീ കഥാപാത്രവും മണി അഥവാ മൂക്കൻ ചാത്തൻ പുരുഷനുമാണ്. മലവഴിയാട്ട അനുഷ്ഠാന നൃത്തത്തിൽ രണ്ട്ട്ട് ദേവതകൾക്കും തുല്യ പ്രാധാന്യമുണ്ട്.
ഓലകൊണ്ടുണ്ടാക്കിയ കിരീടവും പൂമാലയുമാണ് മലവാഴിയുടെ വേഷവിധാനത്തിന്റെ സവിശേഷത. മലവാഴിയാട്ടം അവതരിപ്പിക്കുമ്പോൾ, അവതരിപ്പിക്കുന്നയാൾ, ഒരു ആചാരമെന്ന നിലയിൽ, കോഴിയെ കടിച്ച് അതിന്റെ കുറച്ച് രക്തം കുടിക്കുന്ന ചടങ്ങ് ഉണ്.
വലതുകൈയിൽ വാളും ഇടതുകൈയിൽ വടിയും കാലിൽ ചിലമ്പും ധരിച്ചതാണ് മലവാരത്തമ്മയുടെ രൂപം. മധ്യകേരളത്തിലെ കരിങ്കാളി, തിറ തുടങ്ങിയ ആചാരനൃത്തങ്ങളിലെ കഥാപാത്രങ്ങളുമായി മലവാഴിക്ക് സാമ്യമുണ്ട്. ചുവപ്പ്, കറുപ്പ്, വെളുപ്പ് എന്നീ നിറങ്ങളിലുള്ള പട്ടുതുണികൾ ഞൊറിഞ്ഞ് അതിന്മേൽ അരമണി അണിയുന്നു. ചെവിയുടെ ഇരു
ഭാഗത്തും ഞാത്തിയിടുന്ന എകിറും മരംകൊണ്ടുണ്ടാക്കിയ ചെവിയും കൈകളിൽ തൊങ്ങൽ പോലുള്ള കൈവഞ്ചികളും അണിയുന്നു. പുറമേ മയിൽപ്പീലി തലയിൽ അണിയുന്നു. അരിപ്പൊടി, മഞ്ഞൾപ്പൊടി, കരിപ്പൊടി എന്നിവ ഉപയോഗിച്ചാണ് മുഖത്തെഴുത്ത്.
മൂക്കൻ ചാത്തൻ എന്ന ഹാസ്യ കഥാപാത്രത്തിന് നാരുകൾ കൊണ്ട് നിർമ്മിച്ച താടിയും ( വഞ്ചികൾ ) ചിലപ്പോൾ മുഖത്ത് മുഖംമൂടിയും ( പൊയ്മുഖം ) ഉണ്ട്. കൂടാതെ ചുവന്ന പട്ടുടുത്ത് അരമണിയും അണിയുന്നു. തലയിൽ ഒരു പൊതിയും കയ്യിൽ രണ്ടു വടിയും ഉണ്ടാകും. പൊയ്മുഖം ഇല്ലെങ്കിൽ അരിപ്പൊടിയോ മഞ്ഞൾപ്പൊടിയോ ഉപയോഗിച്ചാണ് മുഖാവരണം ചെയ്യുന്നത്. പ്രേക്ഷകരെ പാട്ടുകൾ പാടി രസിപ്പിക്കുകയാണ് മാണിയുടെ പ്രധാന ജോലി. മാണിയുടെ ഹാസ്യവും പാട്ടുകളും പലപ്പോഴും സൂക്ഷ്മമായ സാമൂഹിക വിമർശനത്തിന് വഴിമാറുന്നു.
ഉപകരണങ്ങൾ
ചെണ്ട, ചെറിയ തരം ഓടക്കുഴൽ, മരം എന്നറിയപ്പെടുന്ന ഒരു പുരാതന വാദ്യം തുടങ്ങിയ തുകൽ താളവാദ്യങ്ങൾ മലവഴിയാട്ടത്തിൽ ഉപയോഗിക്കുന്നു. ഇലത്താളം എന്ന ലോഹ ഉപകരണവും ഉപയോഗിക്കുന്നു. വാദകൻ ചെണ്ട ചരിച്ച് വച്ച് ഇടത് വലത് വശങ്ങളിൽ മാറിമാറി അടിക്കുന്നു.
അവലംബം
വർഗ്ഗം:കേരളത്തിലെ നൃത്തങ്ങൾ
അയോണിക ബന്ധനം
അയോണിക ബന്ധനം എന്നത് അയോണിക സംയുക്തങ്ങളിലെ ആദ്യത്തെ പരസ്പരമുള്ള പ്രവർത്തനമായ വിപരീതചാർജ്ജുള്ള അയോണുകൾ തമ്മിലുള്ള ഇലക്ട്രോസ്റ്റാറ്റിക്ക് ആകർഷണത്തിന് കാരണമായ ഒരു തരം രാസബന്ധനമാണ്. ഈ അയോണുകൾ ഒന്നോ അതിലധികമോ ഇലക്ട്രോണുകൾ വിട്ടുകൊടുത്ത ആറ്റങ്ങളോ (കാറ്റിയോണുകൾ എന്നറിയപ്പെടുന്നു) ഒന്നോ അതിലധികമോ ഇലക്ട്രോണുകൾ സ്വീകരിച്ച ആറ്റങ്ങളോ (ആനയോൺ എന്നറിയപ്പെടുന്നു) ആണ്. ഇലക്ട്രോണുകളുടെ ഈ കൈമാറ്റം ഇലക്ട്രോവാലൻസ് എന്നറിയപ്പെടുന്നു. ഇലക്ട്രോണുകളുടെ പങ്കുവെക്കൽ കോവാലൻസ് എന്നാണറിയപ്പെടുന്നത്. സാധാരണ സാഹചര്യങ്ങളിൽ കാറ്റയോൺ എന്നത് ലോഹആറ്റമാണ് ആനയോൺ എന്നത് ലോഹമല്ലാത്ത ആറ്റമാണ്. എന്നാൽ ഈ അയോണുകൾക്ക് കൂടുതൽ സങ്കീർണ്ണമായ ഒരു പ്രകൃതം ഉണ്ടാകാം. ഉദാ: NH4+ അല്ലെങ്കിൽ SO42−. ലളിതമായ വാക്കുകളിൽ പറഞ്ഞാൽ അയോണിക ബന്ധനമെന്നത് രണ്ട് ആറ്റങ്ങൾക്ക് പൂർണ്ണമായ ബാഹ്യതമ ഷെല്ല് ലഭിക്കാനായി ലോഹത്തിൽ നിന്ന് അലോഹത്തിലേക്കുള്ള ഇലക്ട്രോണിന്റെ കൈമാറ്റമാണ്. പ്രധാനപ്പെട്ട കാര്യം എന്തെന്നാൽ, ഒരു മറ്റൊന്നിൽ നിന്നും ഒരു ഇലക്ട്രോൺ സ്വീകരിച്ചുകൊണ്ടുള്ള പൂർണ്ണമായ അയോണിക ബന്ധനം നിലനിൽക്കുന്നില്ല എന്നതാണ്. എല്ലാ അയോണിക് സംയുക്തങ്ങൾക്കും ചെറിയതോതിൽ സഹസംയോജക ബന്ധനമോ ഇലക്ട്രോണിന്റെ പങ്കുവെയ്ക്കലോ ഉണ്ട്. അതുകൊണ്ട് അയോണിക ബന്ധനം എന്ന പദം ഉപയോഗിക്കുന്നത് അയോണിക സ്വഭാവം സഹസംയോജക സ്വഭാവത്തേക്കാൾ കൂടുതലായിരിക്കുമ്പോഴാണ്. അതായത്, രണ്ട് ആറ്റങ്ങൾക്കിടയിലെ വലിയ ഇലക്ട്രോനെഗറ്റീവിറ്റി അന്തരം ബന്ധനത്തെ ഇലക്ട്രോണുകൾ കൂടുതൽ തുല്യമായി പങ്കുവെയ്ക്കുന്ന സഹസംയോജകബന്ധനത്തേക്കാൾ കൂടുതൽ പോളാർ ആകാൻ കാരണമാകുന്നു.
അയോണിക സംയുക്തങ്ങൾ ഉരുകിയ അവസ്ഥയിലും ലായനിയിലായിരിക്കുമ്പോഴും വൈദ്യുതി കടത്തിവിടുന്നു. എന്നാൽ ഇത് ഖരത്തിന്റെ പോലെയല്ല. അയോണിക സംയുക്തങ്ങൾക്ക് അവ ഉൾക്കൊള്ളുന്ന അയോണുകളുടെ ചാർജ്ജുമായി ബന്ധപ്പെട്ട് സാധാരണയായി ഉയർന്ന ദ്രവനിലയാണുള്ളത്. ചാർജ്ജുകൾ ഉയർന്നതാണെങ്കിൽ കൊഹെങ്കീവ് ബലങ്ങൾ ശക്തമായിരിക്കും ദ്രവനില ഉയർന്നതായിരിക്കും. അവ ദ്രവത്തിൽ ലയിക്കാനുള്ള പ്രവണത കാണിക്കുന്നു. ഇവിടെ എതിരെയുള്ള പ്രവണതകളും ഉണ്ട് കൊഹെൻസീവ് ബലങ്ങൾ താഴ്ന്നതാണെങ്കിൽ ലയത്വം ഉയർന്നതായിരിക്കും.
ബേപ്പൂർ വിളക്കുമാടം
കോഴിക്കോട് ജില്ലയിലെ ഫറൂക്കിനടുത്ത് ചാലിയം ഗ്രാമത്തിലാണ് ബേപ്പൂർ വിളക്കുമാടം സ്ഥിതി ചെയ്യുന്നത്. ഫറൂക്ക് തീവണ്ടി സ്റ്റേഷനിൽ നിന്ന് 4 കിലോമീറ്റർ ദൂരെയാണിത്.
കാമില വലേജോ ഡൗളിങ്
ചിലിയിലെ പ്രമുഖ കമ്മ്യൂണിസ്റ്റ് വിദ്യാർത്ഥി നേതാവാണു് കാമില വലേജോ ഡൗളിങ്. ചിലിയൻ കമ്യൂണിസ്റ്റ് യൂത്ത് എന്ന യുവജന സംഘടനയുടെ പ്രവർത്തക. ചിലിയിലെ വിദ്യാഭ്യാസ മേഖലയിലെ പുരോഗതിക്കായുള്ള വിദ്യാഭ്യാസ പ്രക്ഷോഭങ്ങൾക്ക് നേതൃത്വം നൽകി വരുന്നു. ‘കമാണ്ടർ കാമില' എന്ന് വിളിപ്പേരുണ്ട്. 2011ൽ ചിലി സർവകലാശാലയിലെ ഭൂമിശാസ്ത്ര വിദ്യാർഥിനിയായിരിക്കെയാണു് നേതൃത്വത്തിലേക്കു കടന്നുവന്നതു്. 2013 നവംബറിൽ പ്രസിഡന്റ് തിരഞ്ഞെടുപ്പിന് മുന്നോടിയായി ചിലി കോൺഗ്രസിലേക്കു മത്സരിച്ചു ജയിച്ചു. മികച്ച പ്രസംഗകയായ കാമിലക്ക് ബ്രസീലിൽ നടന്ന വിദ്യാഭ്യാസ പ്രക്ഷോഭത്തെ അഭിസംബോധനചെയ്യാൻ ക്ഷണം ലഭിച്ചിട്ടുണ്ട്
ബേപ്പൂർ വിളക്കുമാടം
30.48 മീറ്റർ നീളമുള്ള ആറുവശങ്ങളുള്ള സ്തംഭമാണ് ഈ വിളക്കുമാടത്തിനുള്ളത്. ചുവപ്പും വെളുപ്പും നിറങ്ങളിൽ ഇടവിട്ടുള്ള ബാൻഡുകളായാണ് നിറം കൊടുത്തിട്ടുള്ളത്. 1977 നവംബർ 21-നാണ് ഇത് ഉപയോഗത്തിൽ വന്നത്. മെറ്റൽ ഹാലൈഡ് ദീപമാണ് പ്രകാശസ്രോതസ്സായി ഉപയോഗിക്കുന്നത്.
ചരിത്രം
ചാലിയാർ പുഴയുടെ തെക്കൻ തീരത്ത് കടലിനടുത്തായാണ് വിളക്കുമാടം സ്ഥിതി ചെയ്യുന്നത്. ചാലിയമാണ് ഏറ്റവും അടുത്ത ഗ്രാമം. സാമൂതിരിയുടെ കീഴിലായിരുന്നു പണ്ട് ഈ പ്രദേശം. അന്ന് കഡൽമിഡി എന്നായിരുന്നു ഈ പ്രദേശം അറിയപ്പെട്ടിരുന്നത്. പതിനെട്ടാം നൂറ്റാണ്ടിന്റെ ആദ്യ സമയത്ത് ഡച്ചുകാർ സാമൂതിരിയുമായി ഒരു കരാറുണ്ടാക്കുകയും അതുപ്രകാരം ഇവിടെ ഒരു കോട്ട പണിയുകയും ചെയ്തിരുന്നു. 1766-ൽ ഹൈദർ അലി ഈ പ്രദേശം പിടിച്ചെടുത്തതിനെത്തുടർന്ന് സാമൂതിരി ആത്മഹത്യ ചെയ്യുകയും ഡച്ചുകാർ ഇവിടം വിട്ടുപോവുകയും ചെയ്തു. ടിപ്പു സുൽത്താനെ തോൽപ്പിച്ച് ബ്രിട്ടീഷുകാർ 1799-ൽ ഈ പ്രദേശം പിടിച്ചെടുത്തു.
കാമില വലേജോ ഡൗളിങ്
ജീവചരിത്രം
1988 ഏപ്രിൽ 28നു ചിലിയിലെ സാന്റിയാഗോയിൽ ജനനം. കാമില വലേജോ ഡൗളിങ് പിനോഷേയുടെ സ്വേഛാധിപത്യത്തിനെതിരായ സമരങ്ങളിൽ അണിനിരന്ന ചിലിയൻ കമ്യൂണിസ്റ്റ് ദമ്പതികളായ റെയ്നോൾഡോ വലേജോയുടെയും മരിയേല ഡൗളിങ്ങിന്റെയും മകളാണ്. കാമില ബാല്യകാലം ചെലവഴിച്ചത് ലാ ഫ്ലോറിഡ, മാകുൽ ജില്ലകളിലാണ്. ലാ ഫ്ലോറിഡയിലെ ഒരു സ്കൂളിൽ പ്രാഥമിക വിദ്യാഭ്യാസം. രണ്ടായിരത്തി ആറിൽ ഭൂമിശാസ്ത്ര പഠനത്തിനായി ചിലി സർവ്വകലാശാലയിൽ എത്തി. അവിടെ ബിരുദപഠനത്തിനിടെ ഇടതുപക്ഷ വിദ്യാർഥി പ്രസ്ഥാനവുമായി അടുപ്പം ഉണ്ടാവുകയും രാഷ്ട്രീയ പ്രവർത്തനത്തിൽ സജീവമാവുകയും ചെയ്തു. 2013 ജൂലൈയിൽ കാമില ബിരുദം നേടി.
ബേപ്പൂർ വിളക്കുമാടം
ചരിത്രം
ഇന്ത്യയിലെ മറ്റു തുറമുഖങ്ങളെക്കൂടാതെ യൂറോപ്പിലെയും അറേബ്യയിലേയും തുറമുഖങ്ങളുമായി ബേപ്പൂരിന് കച്ചവടബന്ധങ്ങളുണ്ടായിരുന്നു. ഇത് ലക്ഷദ്വീപുകളുടെ (ആന്ത്രോത്ത്, അഗത്തി, കവരത്തി, സുഹേലിപാർ കല്പേനി എന്നിവ) പ്രധാന തുറമുഖമായിരുന്നു. ഇപ്പോഴും ലക്ഷദ്വീപിലേയ്ക്കുള്ള കപ്പലുകൾ ഇവിടെനിന്ന് പ്രവർത്തനം നടത്തുന്നുണ്ട്.
കാമില വലേജോ ഡൗളിങ്
രാഷ്ട്രീയ രംഗപ്രവേശം
കോടീശ്വരനായ സെബാസ്റ്റ്യൻ പിനോറെ അധികാരത്തിലേറിയതിനുപിന്നാലെ നടപ്പാക്കിയ വിദ്യാഭ്യാസ നയങ്ങൾക്കെതിരായ സമരനായികയായാണ് കേവലം 23 വയസ്സുകാരിയായ ഭൂമിശാസ്ത്ര വിദ്യാർഥിനി കാമിലയുടെ രാഷ്ട്രീയ രംഗപ്രവേശം. കാമില വലേജോ ഡൗളിങ് ചിലി സർവകലാശാലാ വിദ്യാർഥി യൂണിയൻ ചെയർപേഴ്സൺ ആയിരുന്നു. സർവകലാശാലയുടെ 105 വർഷത്തെ ചരിത്രത്തിൽ ഈ സ്ഥാനത്തുവന്ന രണ്ടാമത്തെ വനിതയാണ് ഇവർ. സംഘടനാ പാടവവും ദൃഡ നിശ്ചയവും മറ്റനേകം നേതൃ ഗുണങ്ങളും ഒത്തിണങ്ങിയ കാമില സോവിയറ്റ്‌ യൂണിയന്റെ തകർച്ചയുടെ നാളുകളിൽ ജനിച്ച് ഇരുപത്തിമൂന്നു വർഷം ആഗോളീകൃത സമൂഹത്തിൽ അതിന്റെ ഉപരിപ്ലവമായ സൌന്ദര്യത്തിൽ ഭ്രമിച്ചു ജീവിതം മുന്നോട്ട് നയിക്കുന്ന പുതിയ തലമുറയെപ്പോലും കമ്മ്യൂണിസ്റ്റ്‌ മൂല്യബോധത്തിലേക്ക് നയിക്കാൻ ശേഷിയുള്ള നേതാവായി വിലയിരുത്തപ്പെടാറുണ്ട്.
ബേപ്പൂർ വിളക്കുമാടം
ചരിത്രം
പതിനെട്ടാം നൂറ്റാണ്ടിൽ കപ്പലുകൾക്ക് ഇവിടേയ്ക്ക് പ്രവേശിക്കാനുള്ള സഹായത്തിനായി ഇവിടെ ഒരു ധ്വജസ്തംഭം സ്ഥാപിക്കപ്പെടുകയുണ്ടായി. ഡച്ചുകോട്ടയും കപ്പലുകൾക്ക് പ്രവേശിക്കാനുള്ള ഒരു വഴികാട്ടിയായിരുന്നു. പത്തൊൻപതാം നൂറ്റാണ്ടിന്റെ തുടക്കത്തിൽ ഒരു ദീപസ്തംഭം സ്ഥാപിക്കപ്പെടുകയുണ്ടായി. ബ്രിട്ടീഷുകാർ കോഴിക്കോടുള്ള തുറമുഖത്തിനായിരുന്നു കൂടുതൽ പ്രാധാന്യം കൽപ്പിച്ചത്. അതിനാൽ അവർ അവിടെ മറ്റൊരു വിളക്കുമാടം പണികഴിപ്പിച്ചു.
കാമില വലേജോ ഡൗളിങ്
ചിലിയൻ ശൈത്യം (ചിലിയൻ വിന്റർ)
വിദ്യാർഥികളുമായി ചർച്ച ചെയ്യാതെ നടപ്പാക്കിയ വിദ്യാഭ്യാസബിൽ പിൻവലിക്കുക, വിദ്യാഭ്യാസക്കച്ചവട സ്ഥാപനങ്ങൾ നിർത്തലാക്കുക, വിദ്യാഭ്യാസച്ചെലവ് കുറയ്ക്കുക, ദരിദ്രരും സമ്പന്നരുമെന്ന പ്രവണത വിദ്യാഭ്യാസരംഗത്തുനിന്ന് മാറ്റുക എന്നീ ആവശ്യങ്ങൾ ഉന്നയിച്ച് കാമിലയുടെ നേതൃത്വത്തിൽ നടന്ന പ്രക്ഷോഭമാണു "ചിലിയൻ വിന്റർ" എന്നറിയപ്പെട്ടത്. തികച്ചും സമാധാനപരമായിരുന്നു ഈ പ്രക്ഷോഭം.ജനങ്ങളുടെ പ്രീതി നേടാനായെങ്കിലും ഈ പ്രക്ഷോഭത്തെ പൊലീസ് അടിച്ചമർത്താനാണ് ശ്രമിച്ചത്. സമരത്തിന്റെ ആദ്യ ദിവസം തന്നെ 900 ഓളം വരുന്ന വിദ്യാർത്ഥികളെ പോലീസ് അറസ്റ്റ് ചെയ്തു. ചിലയിടത്ത് പോലീസിന്റെ പ്രകോപനത്തിൽ പ്രക്ഷോഭം അക്രമാസക്തമായി, ചില പോലീസുകാർക്ക് പരിക്കേറ്റു.കാമിലയേയും കൂട്ടരെയും നേരിടാൻ ചിലപ്പോൾ പട്ടാളക്കാർ വരെ രംഗത്തിറങ്ങി. കണ്ണീർ വാതകം മുതൽ ജലപീരങ്കി വരെ പ്രയോഗിക്കപ്പെട്ടു. നിരവധി തവണ കാമിലക്ക്‌ ലാത്തിയടിയേറ്റു.`കാമിലയെ വധിക്കുക' എന്ന സന്ദേശം പോലും ട്വിറ്റർ വഴി രാജ്യത്ത്‌ പ്രചരിക്കപ്പെട്ടു. ട്വിറ്ററിൽ ഈ സന്ദേശമയച്ച സർക്കാർ ഉദ്യോഗസ്ഥ തത്യാനയുടെ സ്ഥാനം നഷ്ടമായി. ചിലിയിലെ മാധ്യമങ്ങളും അന്താരാഷ്ട്ര മാധ്യമങ്ങളും സമരത്തിന് വൻ പിന്തുണ നൽകി. ചിലിയൻ വിദ്യാഭ്യാസസമ്പ്രദായത്തിന്റെ ഗുണനിലവാരം ഉയർത്തുക എന്നതും ഇവരുടെ പ്രധാന ആവശ്യങ്ങളിലൊന്നായിരുന്നു. കാമിലയുടെ പ്രക്ഷോഭത്തിനു പിന്തുണയുമായി ട്രേഡ്‌ യൂണിയനുകളടക്കം എൺപതിലേറെ സംഘടനകളാണിപ്പോൾ രംഗത്തുള്ളത്‌. ഗായകരും കലാകാരന്മാരുമുൾപ്പെടെ സാംസ്‌കാരിക നേതാക്കളും ഈ പ്രക്ഷോഭസമരവുമായി ഐക്യദാർഢ്യം പ്രഖ്യാപിച്ചുകൊണ്ടിരിക്കുന്നു. അയൽദേശങ്ങളായ ബൊളീവിയയിലും ബ്രസീലിലും കാമിലയുടെ പ്രക്ഷോഭം അലയടികൾ ഉയർത്തുന്നുണ്ട്. പിനോറെ തന്റെ മന്ത്രി സഭയിൽ നിന്നും  വിദ്യാഭ്യാസമന്ത്രിയെ പുറത്താക്കി. കാമിലക്ക് സുപ്രീംകോടതി പൊലീസ് സംരക്ഷണം ഏർപ്പെടുത്തി. ട്രേഡ് യൂണിയനുകളും ഇവർക്കൊപ്പം ചേർന്നതോടെ രണ്ട് ദിവസം ചിലി പൂർണമായും സ്തംഭിച്ചു. കാമിലയും മറ്റുനേതാക്കളുമായും പിനോറെ നേരിട്ട് ചർച്ചനടത്തി. 20,000 കോടി രൂപ വിദ്യാഭ്യാസ പദ്ധതികൾക്കായി അനുവദിച്ചു. വിദ്യാഭ്യാസ വായ്പകളുടെ പലിശയും കുറച്ചു.
ബേപ്പൂർ വിളക്കുമാടം
ചരിത്രം
1956-നു ശേഷം ബേപ്പൂരിന്റെ പ്രാധാന്യം വർദ്ധിച്ചു. ഇവിടെ ഒരു വിളക്കുമാടം സ്ഥാപിക്കേണ്ടത് ആവശ്യമായി മാറി. 1977-ൽ ജെ. സ്റ്റോൺ ഇന്ത്യ നൽകിയ ഉപകരണങ്ങളുപയോഗിച്ച് ഇവിടെ ഒരു വിളക്കുമാടം സ്ഥാപിച്ചു. 1977 നവംബർ 21-നാണ് ഇത് പ്രവർത്തനമാരംഭിച്ചത്. 1998 ജൂലൈ 30-ന് മെറ്റൽ ഹാലൈഡ് ദീപം (ഇൻകാൻഡസെന്റ് ദീപത്തിന് പകരം) സ്ഥാപിക്കപ്പെട്ടു. ഡയറക്റ്റ് ഡ്രൈവ് സംവിധാനവും ഇതോടൊപ്പം സ്ഥാപിക്കപ്പെട്ടു.
കാമില വലേജോ ഡൗളിങ്
നേട്ടങ്ങൾ
കാമിലയുടെ നേതൃത്വവും സമരരീതിയും ലോകശ്രദ്ധ പിടിച്ചെടുത്തു.കാമിലയുടെ മൂർച്ചയേറിയ വാക്കുകളും കമ്മ്യൂണിസ്റ്റ്‌ പോരാട്ടവീര്യവും യുവത്വത്തിന്റെ പ്രസരിപ്പും അവളെ മാധ്യമങ്ങളുടെ ശ്രദ്ധാകേന്ദ്രമാക്കി - ഇരുപത്തൊന്നാം നൂറ്റാണ്ടിൽ ചിലി കണ്ട ഏറ്റവും വലിയ കമ്യൂണിസ്റ്റ് വ്യക്തിത്വമായി കാമില പരിഗണിക്കപ്പെടുകയാണ്. പ്രശസ്തമായ 'ദ ഗാർഡിയൻ' പത്രം 2011ലെ ‘പേഴ്സൻ ഓഫ് ദ ഇയർ’ ആയി കാമിലയെ തിരഞ്ഞെടുത്തു. 2011ലെ 100 പ്രമുഖ വ്യക്തികളുടെ കൂട്ടത്തിൽ 'ടൈം' വാരിക അവരെ ഉൾപ്പെടുത്തി. 2011 ലെ 150 നിർഭയരായ വനിതകളുടെ കൂട്ടത്തിൽ അവർ ഉൾപ്പെട്ടു,‘ന്യൂസ് വീക്ക്’ നിയോ ലിബറൽ വിരുദ്ധ സമരങ്ങൾക്ക് ആവേശം പകരുന്ന സർഗചാരുതയായി കാമിലയെ വാഴ്ത്തുന്നു. 2013 നവംബർ 18നു കാമില ചിലിയൻ കോൺഗ്രസ്സിലേക്ക് തെരഞ്ഞെടുക്കപ്പെട്ടു.
ബേപ്പൂർ വിളക്കുമാടം
അവലംബം
വർഗ്ഗം:കേരളത്തിലെ വിളക്കുമാടങ്ങൾ വർഗ്ഗം:കോഴിക്കോട് ജില്ല
കാമില വലേജോ ഡൗളിങ്
വിമർശനങ്ങൾ
ചിലി സർവ്വകലാശാല വിദ്യാർത്ഥി യൂണിയനു പണം കണ്ടെത്താനായി കാമിലോ ഒരു സ്വകാര്യ കമ്പനിയുമായി ഉണ്ടാക്കിയ കരാർ ധാരാളം വിമർശനങ്ങൾ വിളിച്ചു വരുത്തി. സ്കൂളുർകൾക്കും, സർവ്വകലാശാലകൾക്കും വേണ്ടി പുസ്തകങ്ങൾ നിർമ്മിക്കുന്ന ഒരു കമ്പനിയായിരുന്നു അത്. അവരുടെ പുസ്തകങ്ങൾക്ക് വേണ്ടത്ര വിപണി കണ്ടെത്താനായി, വിദ്യാർത്ഥി യൂണിയന്റെ പേര് ഉപയോഗിക്കുന്നതിനു പകരമായി യൂണിയനു കമ്പനി പണം നൽകും എന്നുള്ളതായിരുന്നു കരാർ. കാമിലോ ആ പണം എന്തു ചെയ്തുവെന്നറിയില്ല എന്നായിരുന്നു വിദ്യാർത്ഥി സംഘടനയുടെ ഒരു മുതിർന്ന നേതാവ് പിന്നീട് പറഞ്ഞത്. ഈ കരാറിനു ലഭിച്ച പണം സ്വകാര്യ ആവശ്യങ്ങൾക്ക് ഉപയോഗിച്ചിട്ടില്ലെന്ന് കാമില പറഞ്ഞിരുന്നു. എന്നാൽ കാമിലക്കു ശേഷം വന്ന വിദ്യാർത്ഥി സംഘടനയുടെ പ്രസിഡന്റ് ഗബ്രിയേൽ ബോറിക്, ഈ കരാർ റദ്ദാക്കിയതായി മാധ്യമങ്ങളെ അറിയിച്ചു. സായുധ സമരത്തിനു താനെതിരല്ലെന്നും, എന്നാൽ രാജ്യത്തിന്റെ താൽപര്യങ്ങൾക്ക് എതിരായതിനാൽ അതിനുള്ള സാധ്യതകൾ തൽക്കാലം ഇല്ലെന്നും കാമില ഒരു പത്രത്തിനു നൽകിയ അഭിമുഖത്തിൽ പറഞ്ഞത് വളരെ വിവാദം സൃഷ്ടിച്ചിരുന്നു. ചിലിയിലെ മുഖ്യധാരാമാധ്യമങ്ങൾ കാമിലോയുടെ ഈ പ്രസ്താവനക്കെതിരേ കടുത്ത വിമർശനം അഴിച്ചുവിട്ടിരുന്നു.
വ്യക്തി ജീവിതം
കമ്മ്യൂണിസ്റ്റ് യൂത്ത് ഓഫ് ചിലി എന്ന സംഘടനയിലെ പ്രവർത്തകനായ ജൂലിയോ സെർമൈന്റോ ആണ് കാമിലോയുടെ ജീവിത പങ്കാളി. ഇവർക്ക് ഒരു പെൺകുഞ്ഞുണ്ട്.
പുറത്തേക്കുള്ള കണ്ണികൾ
വർഗ്ഗം:1988-ൽ ജനിച്ചവർ വർഗ്ഗം:ഏപ്രിൽ 28-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കമ്യൂണിസ്റ്റ് നേതാക്കൾ
മഹാനാമ്യവ്രതം
ഷോഡശക്രിയകളിൽപ്പെടുന്ന പത്താമത്തെ ക്രിയ ആണ് മഹാനാമ്യവ്രതം.
ടാരോട്ട് ഗാർഡൻ
ബാഹ്യ ലിങ്കുകൾ
വർഗ്ഗം:ഇറ്റലിയിലെ കലകൾ
മഹാനാമ്യവ്രതം
വർഗ്ഗം:ഷോഡശക്രിയകൾ
ചൗളം
ഷോഡശക്രിയകളിൽപ്പെടുന്ന എട്ടാമത്തെ ക്രിയ ആണ് ചൗളം. കുഞ്ഞു ജനിച്ചു മൂന്നുവർഷം കഴിയുമ്പോഴോ അതിനുമുൻപേ വേണമെങ്കിൽ ഒരു വയസു തികഞ്ഞതിനു ശേഷമോ ഉത്തരായന കാലത്തെ ശുക്ലപക്ഷത്തിലൊരു ശുഭമുഹൂർത്തത്തിൽ തലമുടി കളയുന്ന കർമമാണിത്. പക്ഷേ പിന്നീട് ഏഴാം വയസ്സുവരെ ഈ കാലയളവ് നീട്ടി. ആദ്യം വലതു, ഇടതു, പിന്നിൽ, മുന്നിൽ എന്നീ ക്രമത്തിലാണ് മുടി മുറിക്കേണ്ടത്. മുടി മുറിച്ചതിനു ശേഷം വെണ്ണയുടെയോ പാലിന്റെയോ പാട തലയിൽ പുരട്ടണം. പിന്നീടു കുട്ടിയെ കുളിപ്പച്ചതിനു  ശേഷം തലയിൽ ചന്ദനം  കൊണ്ട് സ്വസ്തി ചിഹ്നം വരക്കണം.
പുറത്തേക്കുള്ള കണ്ണികൾ
വർഗ്ഗം:ഷോഡശക്രിയകൾ
മലബാർ പുള്ളിവാലൻ ചോലക്കടുവ
സഹ്യപർവ്വതമലനിരകളിലെ കാട്ടരുകളിൽ മാത്രം കാണപ്പെടുന്ന ഒരു വലിയ കടുവാതുമ്പിയാണ് മലബാർ പുള്ളിവാലൻ ചോലക്കടുവ (Merogomphus tamaracherriensis). പശ്ചിമഘട്ടത്തിലെ ഒരു സ്ഥാനീയ തുമ്പിയാണിത്.
1931-ൽ ഈ തുമ്പിയെ ആദ്യമായി കണ്ടെത്തിയ ഫ്രെഡെറിക് ചാൾസ് ഫ്രേസർ (അദ്ദേഹമാണ് ആദ്യമായി ഇന്ത്യയിലെ തുമ്പികളെക്കുറിച്ച് ആധികാരികമായി പഠിച്ചത്) ഇതിനെ പുള്ളിവാലൻ ചോലക്കടുവ എന്ന തുമ്പിയുടെ ഉപസ്പീഷീസ് ആയാണ് കണക്കാക്കിയത്. പിന്നീട് 1953-ൽ ഡി.ഇ കിമ്മിൻസ് എന്ന ശാസ്ത്രഞ്ജന്റെ അഭിപ്രായങ്ങൾ മാനിച്ച്, ശ്രീ ഫ്രേസർ ഇതിനെ പുതിയ ഒരു സ്പീഷീസായി ഉയർത്തി. പുള്ളിവാലൻ ചോലക്കടുവയുടെയും മലബാർ പുള്ളിവാലൻ ചോലക്കടുവയുടെയും ചെറുവാലുകളുടെ ഘടനയിൽ നല്ല വ്യത്യാസമുണ്ട്. മലബാർ പുള്ളിവാലൻ ചോലക്കടുവയുടെ ചെറുവാലുകൾ പരസ്പരം അകന്ന് അവയ്ക്കിടയിലെ സ്ഥലം വജ്രാകൃതിയിൽ കാണപ്പെടുന്നു.
അവലംബം
വർഗ്ഗം:കല്ലൻതുമ്പികൾ
മേരി ബറ
പുറത്തേയ്ക്കുള്ള കണ്ണികൾ
വർഗ്ഗം:1961-ൽ ജനിച്ചവർ
ഒമാസം
അയവിറക്കുന്ന ജന്തുക്കളുടെ ആമാശയത്തിലെ മൂന്നാമത്തെ അറയാണ് ഒമാസം (Omasum). ബൈബിൾ, ഫാർഡൽ, മെനിപ്ലീസ്, സാൽട്ടേറിയം എന്നും ഇത് അറിയപ്പെടുന്നു. റുമെനും റെക്ടികുലത്തിനു ശേഷവും അബോമാസത്തിനു മുമ്പും ഒമാസം കാണപ്പെടുന്നു.
ആഹാരത്തിലെ ഉപയോഗങ്ങൾ
See Tripe
മഹാവ്രതംവ്രതം
ഷോഡശക്രിയകളിൽപ്പെടുന്ന പതിനൊന്നാമത്തെ ക്രിയ ആണ് മഹാവ്രതംവ്രതം. മഹാവ്രതം എന്ന വ്രതവുമായി ബന്ധപ്പെട്ടതുകൊണ്ടാണ് മഹാവ്രതം വ്രതം എന്ന പേർ വന്നത്.
കേരളസംസ്ഥാന ചലച്ചിത്രപുരസ്കാരം 1985
ജി അരവിന്ദൻ സംവിധാനം ചെയ്ത ചിദംബരം ആയിരുന്നു 1984ലെ മികച്ച ചല‍ച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയത്. ജി അരവിന്ദൻ) തന്നെ ആയിരുന്നു മികച്ച സംവിധായകനായും തെരഞ്ഞെടുക്കപ്പെട്ടത്. 'ചിദംബര'ത്തിലെ അഭിനയമികവിന് ഗോപി മികച്ച നടനായും 'അനുബന്ധം' എന്ന ചിത്രത്തിലെ അഭിനയത്തിലൂടെ സീമ മികച്ച നടിയായും തെരഞ്ഞെടുക്കപ്പെട്ടു.
അവലംബം
വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
ഉപനിഷദംവ്രതം
വർഗ്ഗം:ഷോഡശക്രിയകൾ
കല്ലൂപ്പാറ നിയമസഭാമണ്ഡലം
പത്തനംതിട്ട ജില്ലയിലെ ഒരു നിയമസഭാമണ്ഡലമായിരുന്നു കലൂപ്പാറ നിയമസഭാമണ്ഡലം
2008-ലെ മണ്ഡലപുനർനിർണ്ണയത്തോടെ ഇല്ലാതായി.
അവലംബം
വിഭാഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
കെ. രഘുനാഥൻ (ശിൽപ്പി)
കേരളീയനായ ശിൽപ്പിയാണ് കെ. രഘുനാഥൻ. കേരള ലളിത കലാ അക്കാദമിയുടെ ഫെല്ലോഷിപ്പ് ലഭിച്ചിട്ടുണ്ട്. ഫൈബർ, പ്ലാസ്റ്റർ, സിമന്റ്, കരിങ്കല്ല് തുടങ്ങിയ മാദ്ധ്യമങ്ങളിലാണ് ശിൽപ്പ രചന.
ജീവിതരേഖ
കൊല്ലം പുനലൂർ സ്വദേശിയാണ്. തിരുവനന്തപുരം കോളേജ് ഓഫ് ഫൈൻ ആർട്‌സിൽ നിന്നും ബറോഡ എം.എസ്. യൂണിവേഴ്‌സിറ്റിയിൽ നിന്നും കലാപഠനം പൂർത്തിയാക്കി. സംസ്ഥാനത്തും രാജ്യത്തും കലാരംഗത്ത് സജീവ സാന്നിധ്യമായ രഘുനാഥന്റെ ശില്പം 2005-ൽ രാജ്യത്തെ പ്രധാന നഗരങ്ങളിൽ സംഘടിപ്പിക്കപ്പെട്ട 'ഡബിൾ എന്റേഴ്‌സ്' എക്‌സിബിഷനിൽ പ്രദർശിപ്പിച്ചിരുന്നു. കൊച്ചി -മുസിരിസ് ബിനാലെയിലും കൂടാതെ 2008-ൽ ബെൽജിയത്തിലെ മുഖ, ആന്റ് വെർപ് സംഘടിപ്പിച്ച 'സന്താൾ ഫാമിലി'യിൽ രഘുനാഥന്റെ ശില്പവും പ്രദർശിപ്പിച്ചിരുന്നു. 'റാഡിക്കൽ പെയ്‌ന്റേഴ്‌സ് & സ്‌കൾപ്‌റ്റേഴ്‌സിൽ അംഗമായിരുന്ന രഘുനാഥൻ കേരള ലളിതകലാ അക്കാദമി പാലക്കാട് സംഘടിപ്പിച്ച ദേശീയ കരിങ്കൽ ശില്പകലാ ക്യാമ്പിൽ പങ്കെടുത്തിട്ടുണ്ട്.
അവലംബം
വർഗ്ഗം:ഭാരതീയ ശിൽപ്പികൾ വർഗ്ഗം:കേരള ലളിതകലാ അക്കാദമിയുടെ ഫെലോഷിപ്പ് ലഭിച്ചവർ വർഗ്ഗം:കൊച്ചി-മുസിരിസ് ബിനാലെ 2012
മിഷേൽ ഹേബർ
ഒരു ഓസ്‌ട്രേലിയൻ കാൻസർ ഗവേഷകയാണ് മിഷേൽ ഹേബർ AM FAA FAHMS (ജനനം 18 ഒക്ടോബർ 1956).
ബാല്യകാല കാൻസർ ഗവേഷണ മേഖലയിലെ ഓസ്‌ട്രേലിയൻ ശാസ്ത്രജ്ഞനാണ് ഹേബർ. ചിൽഡ്രൻസ് കാൻസർ ഇൻസ്റ്റിറ്റ്യൂട്ടിന്റെ എക്സിക്യൂട്ടീവ് ഡയറക്ടറായി സേവനമനുഷ്ഠിക്കുന്ന അവർ ന്യൂ സൗത്ത് വെയിൽസ് യൂണിവേഴ്സിറ്റിയിലെ സ്‌കൂൾ ഓഫ് വിമൻസ് ആൻഡ് ചിൽഡ്രൻസ് ഹെൽത്തിലെ പ്രൊഫസറാണ്. ന്യൂറോബ്ലാസ്റ്റോമയിലെ കീമോതെറാപ്പി പ്രതിരോധത്തിന്റെ മേഖലയിലെ കണ്ടെത്തലുകൾക്കും ഈ കണ്ടെത്തലുകൾ നിലവിൽ ക്ലിനിക്കൽ ട്രയലുകളിലുള്ള പുതിയ ചികിത്സാരീതികളിലേക്ക് വിവർത്തനം ചെയ്തതിനും അവർ അറിയപ്പെടുന്നു.
പുരസ്കാരങ്ങളും ബഹുമതികളും
2007-ൽ, കുട്ടിക്കാലത്തെ ക്യാൻസർ, ശാസ്ത്ര വിദ്യാഭ്യാസം, സമൂഹം എന്നിവയിൽ ശാസ്ത്രരംഗത്തെ സേവനത്തിനായി ഓർഡർ ഓഫ് ഓസ്‌ട്രേലിയയിലെ (AM) അംഗമായി ഹേബറിനെ നിയമിച്ചു. കൂടാതെ ഫിനാൻഷ്യൽ റിവ്യൂയുടെ ബോസ് മാഗസിൻ ഓസ്‌ട്രേലിയയിലെ 25 'യഥാർത്ഥ നേതാക്കളിൽ ഒരാളായും അവർ തിരഞ്ഞെടുക്കപ്പെട്ടു. 2008-ൽ, ന്യൂ സൗത്ത് വെയിൽസ് യൂണിവേഴ്‌സിറ്റി കാൻസർ റിസർച്ച് കമ്മ്യൂണിറ്റിയിലെ മികച്ച സേവനത്തിന് ഹേബറിന് DSc (ഹോണറിസ് കോസ) നൽകി. ബയോമെഡിക്കൽ സയൻസസിനുള്ള NSW സയൻസ് & എഞ്ചിനീയറിംഗ് അവാർഡ് (2011), ഉൾപ്പെടെ ഗവേഷണ മികവിനുള്ള നിരവധി അവാർഡുകൾ അവർക്ക് ലഭിച്ചിട്ടുണ്ട്. അതേ വർഷം തന്നെ ഓസ്‌ട്രേലിയൻ ഓഫ് ദ ഇയറിന് ന്യൂ സൗത്ത് വെയിൽസ് ഫൈനലിസ്റ്റായിരുന്നു. 2012-ൽ, ഹേബർ (അവളുടെ ദീർഘകാല സഹകാരികളായ നോറിസ്, മാർഷൽ എന്നിവരോടൊപ്പം) കാൻസർ ഇൻസ്റ്റിറ്റ്യൂട്ട് എൻഎസ്ഡബ്ല്യു പ്രീമിയറിന്റെ വിവർത്തന കാൻസർ ഗവേഷണത്തിലെ മികവിനുള്ള അവാർഡ് നേടി. കൂടാതെ നാഷണൽ ഹെൽത്ത് ആൻഡ് മെഡിക്കൽ റിസർച്ച് കൗൺസിൽ (എൻഎച്ച്എംആർസി) ടെൻ ഓഫ് ദി ബെസ്റ്റ് അവാർഡും ഹൈലൈറ്റ് ചെയ്യപ്പെട്ടു. 2013-ൽ, അവൾ വീണ്ടും നോറിസിനും മാർഷലിനും ഒപ്പം ലാൻസെറ്റിലെ ഒരു ലേഖനത്തിൽ പ്രദർശിപ്പിച്ചു. 2013-ൽ, 2013-ലെ ഓസ്‌ട്രേലിയൻ മ്യൂസിയം യുറീക്ക പ്രൈസ് ഫോർ മെഡിക്കൽ റിസർച്ച് ട്രാൻസ്ലേഷനിൽ ഫൈനലിസ്റ്റായിരുന്നു. 2014-ൽ ഈ വർഷത്തെ മികച്ച കാൻസർ ഗവേഷകനുള്ള NSW പ്രീമിയർ അവാർഡും ലഭിച്ചു. ഹേബർ 2015 മാർച്ചിൽ പുതുതായി രൂപീകരിച്ച ഓസ്‌ട്രേലിയൻ അക്കാദമി ഓഫ് ഹെൽത്ത് ആൻഡ് മെഡിക്കൽ സയൻസസിന്റെ ഫെലോ ആയി തിരഞ്ഞെടുക്കപ്പെട്ടു കൂടാതെ 2022-ൽ ഓസ്‌ട്രേലിയൻ അക്കാദമി ഓഫ് സയൻസിന്റെ ഫെല്ലോ ആയി തിരഞ്ഞെടുക്കപ്പെട്ടു.
സെലസ്റ്റിൻ അഞ്ചാമൻ മാർപ്പാപ്പ
thumb|right|250px|മാർപ്പാപ്പായുടെ പ്രതിമ 1294-ൽ കേവലം അഞ്ചു മാസക്കാലത്തേക്ക് റോമൻ കത്തോലിക്കാ സഭയുടെ തലവനായിരുന്ന ബെനഡിക്ടൻ സന്യാസവൈദികനാണ് സെലസ്റ്റിൻ അഞ്ചാമൻ മാർപ്പാപ്പ. സെലസ്റ്റിനിയൻ സന്യാസസമൂഹത്തിന്റെ സ്ഥാപകനുമാണ് ഈ മാർപ്പാപ്പ. നിക്കോളാസ് നാലാമൻ മാർപ്പാപ്പയുടെ മരണത്തിനു ശേഷം റോമിലെ പ്രഭുകുടുംബങ്ങൾ തമ്മിലുള്ള തർക്കത്തിനിടയിൽ പുതിയ മാർപ്പാപ്പയുടെ തെരഞ്ഞെടുപ്പ് രണ്ടു വർഷത്തോളം വൈകിയതിനെ തുടർന്നാണ് "പിയെട്രോ അഞ്ചലേരിയോ" എന്നു മുൻനാമമുണ്ടായിരുന്ന സെലസ്റ്റീൻ അഞ്ചാമൻ, എൺപതുവയസ്സിനടുത്തുള്ളപ്പോൾ മാർപ്പാപ്പ സ്ഥാനത്തേക്കു തെരഞ്ഞെടുക്കപ്പെട്ടത്.
സ്ഥാനത്യാഗം
സന്യാസിയുടെ പ്രശാന്തജീവിതം ഇഷ്ടപ്പെട്ടിരുന്ന സെലസ്റ്റിൻ, മാർപ്പാപ്പ പദവിയുടെ ഉത്തരവാദിത്തങ്ങളുമായി പൊരുത്തപ്പെടാനുള്ള ബുദ്ധിമുട്ടുമൂലം അഞ്ചുമാസത്തിനുള്ളിൽ (1294 ജൂലൈ 5 - ഡിസംബർ 13) സ്ഥാനമൊഴിഞ്ഞു. പിൻഗാമി ബോണിബസ് എട്ടാമൻ, തന്റെ തെരഞ്ഞെടുപ്പിനു വഴിയൊരുക്കാൻ സെലസ്റ്റിനെ സ്ഥാനത്യാഗത്തിനു പ്രേരിപ്പിച്ചതാണെന്നു കരുതുന്നവരുണ്ട്.
തടവ്, മരണം
തന്റെ എണ്ണമറ്റ ശത്രുക്കൾ, ജീവിച്ചിരിക്കുന്ന മുൻഗാമിയെ 'എതിർ-പാപ്പാ' (Anti-Pope) ആയി അവരോധിച്ചെങ്കിലോ എന്നു ഭയന്ന ബോണിഫസ്, സെലസ്റ്റിനെ റോമിൽ തിരികെ കൊണ്ടു വന്നു തടവിലിട്ടു. തടവിൽ നിന്നു രക്ഷപെട്ട സെലസ്റ്റിൻ ഒളിവിൽ കഴിഞ്ഞെങ്കിലും ഡാൽമേഷ്യയിലേക്കു രക്ഷപെടാൻ ശ്രമിക്കുമ്പോൾ പിടിയിലായി. റോമിനടുത്തുള്ള കമ്പാന്യയിലെ കോട്ടയിൽ വീണ്ടും തടവുകാരനാക്കപ്പെട്ട അദ്ദേഹം ഒരു വർഷത്തിനകം മരിച്ചു. ബോണിഫസ് സെലസ്റ്റിനെ വധിച്ചുവെന്നു കിംവദന്തി പരന്നിരുന്നു.
വിശുദ്ധപദവി, വിമർശനം
ബോണിഫസിന്റെ കാലശേഷം അദ്ദേഹത്തിന്റെ തീവ്രശത്രുവായിരുന്ന ഫ്രാൻസിലെ ഫിലിപ്പ് നാലാമൻ രാജാവ്, സെലസ്റ്റിനെ വിശുദ്ധപദവിയിലേക്കു നാമനിർദ്ദേശം ചെയ്തു. 1313-ൽ, മരിച്ച് രണ്ടു ദശാബ്ദക്കാലത്തിനകം, അദ്ദേഹം വിശുദ്ധനായി പ്രഖ്യാപിക്കപ്പെട്ടു. ഇറ്റാലിയൻ കവി ദാന്തെയുടെ വിഖ്യാതകൃതി ഡിവൈൻ കോമഡിയുടെ നരകഖണ്ഡത്തിലെ ഒരു ഭാഗം, സെലസ്റ്റിന്റെ സ്ഥാനത്യാഗത്തിന്റെ വിമർശനമായി കരുതപ്പെടുന്നു. സെലസ്റ്റിന്റെ സമകാലീനനായിരുന്ന ദാന്തെ, മാർപ്പാപ്പ പദവി ത്യജിക്കാനുള്ള അദ്ദേഹത്തിന്റെ തീരുമാനത്തെ "മഹാനിഷേധം" (the great refusal) ആയി ചിത്രീകരിക്കുന്നു. നരകത്തിന്റെ വിളുമ്പിലെ നിർഗ്ഗുണവൃത്തത്തിലാണ് ദാന്തെ സെലസ്റ്റിനു സ്ഥാനം നൽകിയത്.
അവലംബം
വർഗ്ഗം:1215-ൽ ജനിച്ചവർ വർഗ്ഗം: 1296-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മേയ് 19-ന് മരിച്ചവർ
പുറത്തേക്കുള്ള കണ്ണികൾ
വർഗ്ഗം:മാർപ്പാപ്പമാർ വർഗ്ഗം:കത്തോലിക്കാസഭയിലെ വിശുദ്ധർ
മഡോണ ആന്റ് ചൈൽഡ് വിത് എ മാൻ
1503–04 നും ഇടയിൽ ബ്രമാന്റിനോ വരച്ച പാനലിലെ എണ്ണച്ചായാചിത്രമാണ് മഡോണ ആന്റ് ചൈൽഡ് വിത് എ മാൻ അല്ലെങ്കിൽ മഡോണ ആന്റ് ചൈൽഡ് വിത് എ മേയ്ൽ ഫിഗർ. മിലാനിലെ പിനാകോട്ടെക ഡി ബ്രെറയിൽ ഈ ചിത്രം പ്രദർശിപ്പിച്ചിരിക്കുന്നു. മുമ്പ് കർദിനാൾ സിസേർ മോണ്ടിയുടെ ശേഖരത്തിലായിരുന്ന ഈ ചിത്രം 1650-ൽ മിലാൻ അതിരൂപതയിലേക്ക് വിട്ടുകൊടുത്തു. ഇതിന്റെ കുറച്ചു തെളിവുകൾ സ്വകാര്യ ഭക്തിക്ക് വേണ്ടിയാണെന്ന് സൂചിപ്പിക്കുന്നുവെങ്കിലും അതിന്റെ മുമ്പത്തെ തെളിവ് അജ്ഞാതമാണ്.
ചിത്രത്തിന്റെ എക്സ്-റേ പരിശോധനയിൽ ഇടത് വശത്തുള്ള പുരുഷ രൂപം സെന്റ് ജോസഫിൽ നിന്ന് കലാകാരന്റെ ഏറ്റവും പ്രധാനപ്പെട്ട രക്ഷാധികാരി ജിയാൻ ജിയാക്കോമോ ട്രിവുൾസിയോയുടെ ഛായാചിത്രത്തിലേക്ക് ബ്രോലോയിലെ സാൻ നസാരോ പള്ളിയിലെ ട്രിവുൾസിയോ ചാപ്പലിലെ ട്രിവുൾസിയോയുടെ സാർക്കോഫാഗസിലെ ഛായാചിത്രവുമായി താരതമ്യം ചെയ്തുകൊണ്ട് വീണ്ടും വരച്ചതായി തെളിഞ്ഞു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
കാത്തി ജെ ഹെൽസൗവർ
ജീവിതം
ഹെൽസ്‌സൗവർ യൂണിവേഴ്സിറ്റി ഓഫ് പിറ്റ്സ്ബർഗ് സ്കൂൾ ഓഫ് മെഡിസിനിൽ നിന്ന് മെഡിക്കൽ ബിരുദവും ജോൺസ് ഹോപ്കിൻസ് ബ്ലൂംബെർഗ് സ്കൂൾ ഓഫ് പബ്ലിക് ഹെൽത്തിൽ നിന്ന് എപ്പിഡെമിയോളജിയിൽ മാസ്റ്റർ ഓഫ് ഹെൽത്ത് സയൻസും നേടി. അവർ ഇന്റേണൽ മെഡിസിൻ, മെഡിക്കൽ ഓങ്കോളജി എന്നിവയിൽ ബോർഡ് സർട്ടിഫൈ ചെയ്തിട്ടുണ്ട്. അവർ വിർജീനിയ യൂണിവേഴ്സിറ്റിയിൽ ഇന്റേണൽ മെഡിസിൻ റെസിഡൻസിയും ജോൺസ് ഹോപ്കിൻസ് യൂണിവേഴ്സിറ്റിയിൽ മെഡിക്കൽ ഓങ്കോളജി ഫെലോഷിപ്പും പൂർത്തിയാക്കി. കാൻസർ എപ്പിഡെമിയോളജി, കാൻസർ ജനിതക കൗൺസിലിംഗ്, ക്ലിനിക്കൽ ഗവേഷണം എന്നിവയിൽ അവർ വൈദഗ്ദ്ധ്യം നേടിയിട്ടുണ്ട്.
ഒറോണ്ടിഡ് രാജവംശം
ചരിത്രം
ഒറോണ്ടിഡുകൾ ഇറാനിയൻ വംശജരായിരുന്നുവെന്ന് പ്രസ്താവിക്കുന്ന ചില ചരിത്രകാരന്മാർ കൂടാതെ ഭരണം നിയന്ത്രിക്കുന്ന അക്കീമെനിഡ് സാമ്രാജ്യവുമായി ഇവർ രാജകീയ് കുടുംബബന്ധം പുലർത്തിയിരുന്നുവെന്നും അഭിപ്രായപ്പെടുന്നു. തങ്ങളുടെ നിലനിൽപ്പിലുടനീളം, ഒറോണ്ടിഡുകൾ തങ്ങളുടെ രാഷ്ട്രീയ നിയമസാധുത ശക്തിപ്പെടുത്തുന്നതിനായി അക്കീമെനിഡുകളിൽ നിന്നുള്ളതെന്നു വിശ്വസിക്കപ്പെടുന്ന തങ്ങളുടെ വംശപരമ്പരയ്ക്കാണ് ഊന്നൽ നൽകിയത്.
ഒറോണ്ടിഡുകൾ അർമേനിയൻ വംശജരാണെന്ന് മറ്റ് ചരിത്രകാരന്മാർ പ്രസ്താവിക്കുമ്പോൾ, മറ്റൊരു ചരിത്രകാരനായ റസ്മിക് പനോസിയന്റെ അഭിപ്രായത്തിൽ, ഒറോണ്ടിഡുകൾക്ക് പേർഷ്യൻ ഭരണാധികാരികളുമായും അർമേനിയയിലെ മറ്റ് പ്രമുഖ പ്രഭു കുടുംബങ്ങളുമായി വിവാഹബന്ധം ഉണ്ടായിരിക്കാവുന്നതും ഇതിനാൽത്തന്നെ അവരുടെ അർമേനിയൻ അസ്തിത്വം അനിശ്ചിതത്വത്തിലാണെന്നും പ്രസ്താവിക്കുന്നു.
ഇറാനിയൻ ഉത്ഭവമായ ഒരു പുരുഷനാമത്തിന്റെ ഹെല്ലനൈസ്ഡ് രൂപമായ ഒറോണ്ടസ് എന്ന പേര് പഴയ അർമേനിയൻ ഭാഷയിലെ Երուանդ എറുവാണ്ട് എന്നതിന്സമാനമാണ്. പേര് ഗ്രീക്കിൽ മാത്രമേ സാക്ഷ്യപ്പെടുത്തിയിട്ടുള്ളൂ (Gr.:Ὀρόντης).
ഭാഷ
പേർഷ്യയിലെ ഹെല്ലനിസ്റ്റിക് അധിനിവേശം ഉണ്ടായിരുന്നിട്ടും, പേർഷ്യൻ, പ്രാദേശിക അർമേനിയൻ സംസ്കാരം എന്നിവ സമൂഹത്തിലും വരേണ്യവർഗത്തിലും ഏറ്റവും ശക്തമായ ഘടകമായി തുടർന്നുപോന്നു. നൂറ്റാണ്ടുകളായി ഔദ്യോഗിക രേഖകളിൽ ഉപയോഗിച്ചിരുന്ന അരമായ ആണ് സാമ്രാജ്യത്വ ഭരണകൂടം ഭരണഭാഷയായി ഉപയോഗിച്ചിരുന്നത്. അതേസമയം മിക്ക ലിഖിതങ്ങളിലും പഴയ പേർഷ്യൻ ക്യൂണിഫോം ലിപിയാണ് ഉപയോഗിച്ചിരുന്നത്. അർമേനിയക്കാരോട് സംവദിക്കുവാൻ സെനോഫോൺ ഇത് ഒരു സമ്പർക്ക ഭാഷയായി ഉപയോഗിച്ചപ്പോൾ ചില അർമേനിയൻ ഗ്രാമങ്ങൾ പേർഷ്യൻ ഭാഷയിൽത്തന്നെ സംസാരിക്കുന്നവരായിരുന്നു.
അർമാവീറിൽ കാണപ്പെടുന്ന ഗ്രീക്ക് ലിഖിതങ്ങൾ സൂചിപ്പിക്കുന്നത് ഉന്നതകുലജാതർ അവരുടെ ഭാഷകളിലൊന്നായി ഗ്രീക്ക് ഉപയോഗിച്ചിരുന്നുവെന്നാണ്. എർവാന്റ് ദി ലാസ്റ്റ് (r. ca. 210-200 B.C.) എന്ന ഭരണാധികാരിയുടെ കീഴിൽ, സർക്കാർ ഘടന ഗ്രീക്ക് സ്ഥാപനങ്ങളോട് സാമ്യമുള്ളതായി മാറാൻ തുടങ്ങുകയും രാജകീയ കോടതിയുടെ ഭാഷയായി ഗ്രീക്ക് ഉപയോഗിക്കുകയുംചെയ്തു. ഹെലനൈസ്ഡ് പ്രഭുക്കന്മാരുടെ സ്വാധീനവലയത്തിലായിരുന്ന എർവാൻറ് എർവാണ്ടനി രാജ്യത്തിന്റെ തലസ്ഥാനമായ അർമാവീറിൽ ഒരു ഗ്രീക്ക് സ്കൂൾ സ്ഥാപിക്കാൻ ധനസഹായം ചെയ്തു.
ഒറോണ്ടിഡ് രാജാക്കന്മാരും സത്രാപ്പുകളും
സെനോഫോൺ തന്റെ സൈറോപീഡിയ എന്ന പേരിലുള്ള ജീവചരിത്രത്തിൽ ടിഗ്രാനെസ് എന്ന ഒരു അർമേനിയൻ രാജാവിനെക്കുറിച്ച് പരാമർശിക്കുന്നു. അദ്ദേഹം നായാട്ടിൽ മഹാനായ സൈറസിന്റെ സഖ്യകക്ഷിയായിരുന്നു. ടിഗ്രാനെസ് ആസ്റ്റിയാജസിന് കപ്പം നല്കിയിരുന്നു. അദ്ദേഹത്തിന്റെ മൂത്തമകനും ടിഗ്രാനെസ് എന്നാണ് പേരിട്ടിരുന്നത്. പുരാതന ഇറാനിയൻ ജനതയായ മെഡസുകളും ബാബിലോണിയക്കാരും തമ്മിൽ ശത്രുത പൊട്ടിപ്പുറപ്പെട്ടപ്പോൾ, ടിഗ്രാനെസ് മെഡസുകളുമായുള്ള തന്റെ ഉടമ്പടി ബാധ്യതകൾ ഉപേക്ഷിച്ചു. ആസ്റ്റിയാജസിന്റെ പിൻഗാമിയെന്ന നിലയിൽ തനിക്ക് അതേ കപ്പംതന്നെ നൽകണമെന്ന് സൈറസ് ആവശ്യപ്പെട്ടു. തത്വചിന്തകനും ചരിത്രകാരനുമായിരുന്ന സ്ട്രാബോ തന്റെ ജോഗ്രഫിക്ക (xi.13.5) എന്ന ഗ്രന്ഥത്തിൽ ഇത് സ്ഥിരീകരിക്കുന്നു. ബി.സി. 521-ൽ, കാംബിസെസിന്റെ മരണത്തിനും സ്മെർഡിസിനെ രാജാവായി പ്രഖ്യാപിച്ചതിനും ശേഷമുണ്ടായ അസ്വസ്ഥതകൾക്കിടയിൽ അർമേനിയക്കാർ കലാപം നടത്തി. പേർഷ്യയിലെ ദാരിയസ് ഒന്നാമൻ, കലാപത്തെ അടിച്ചമർത്താൻ ദാദാർഷി എന്ന അർമേനിയക്കാരനെ അയച്ചു. പിന്നീട് ബിസി 521 മെയ് 20 ന് അർമേനിയക്കാരെ പരാജയപ്പെടുത്തിയ പേർഷ്യൻ വംശജൻ വൗമിസയ്ക്ക് പകരക്കാരനായി അദ്ദേഹത്തെ മാറ്റി. ഏതാണ്ട് അതേ സമയംതന്നെ ഹൽദിറ്റയുടെ മകൻ അരാഖ എന്ന പേരായ മറ്റൊരു അർമേനിയൻ, ബാബിലോണിലെ അവസാനത്തെ രാജാവായ നബോണിഡസിന്റെ മകനാണെന്ന് അവകാശപ്പെടുകയും സ്വയം നെബുക്കദ്‌നേസർ നാലാമൻ എന്ന് പുനർനാമകരണം ചെയ്യുകയും ചെയ്തു. ഹ്രസ്വമായിരുന്ന അദ്ദേഹത്തിന്റെ കലാപം ഡാരിയസിന്റെ വില്ല് വാഹകനായിരുന്ന ഇൻടാഫ്രെനെസ് അടിച്ചമർത്തി. ഈ സംഭവങ്ങൾ ബെഹിസ്തുൻ ലിഖിതത്തിൽ വിശദമായി പ്രതിപാദിച്ചിരിക്കുന്നു.
ഇരുമുള്ളി
ഏഴ് മീറ്ററോളം ഉയരം വയ്ക്കുന്ന, തടിയിൽ കടുപ്പമേറിയ മുള്ളുകളുള്ള ഒരു ചെറിയ വൃക്ഷമാണ് ഇരുമുള്ളി. . 600 മുതൽ 1600 മീറ്റർ വരെ ഉയരമുള്ള അർദ്ധ-നിത്യഹരിതവനങ്ങളിൽ കാണുന്നു. പലപേരുകളിലും അറിയപ്പെടുന്നു. കായകൾ ഭക്ഷ്യയോഗ്യമാണ്. കുരുവിൽ 67% ത്തോളം എണ്ണ അടങ്ങിയിട്ടുണ്ട്. ഇത് സോപ്പുണ്ടാക്കാനും ഘർഷണം കുറയ്ക്കാനുള്ള എണ്ണയായും ഉപയോഗിക്കുന്നു. കണ്ണൂരിലെ കുറിച്യസമുദായത്തിൽ പെട്ടവർ ഇരുമുള്ളിയുടെ വേര് ചതച്ച് വയറുവേദനയ്ക്ക് ഔഷധമായി ഉപയോഗിക്കുന്നു. അവർ ഈ മരത്തിനെ മലയമ്മച്ചി എന്നു വിളിക്കുന്നു. തമിഴ്‌നാട്ടിലെ തിരുനെൽവേലിയിലെ ആദിവാസികൾ ഇലയരച്ച് ത്വഗ്രോഗങ്ങൾക്ക് ഉപയോഗിക്കുന്നു.
1838 -ലാണ് ആദ്യമായി ഈ ജനുസിനെ വിവരിക്കുന്നത്. (2014 സെപ്തംബർ വരെയുള്ള അറിവു വച്ച്) ഈ ജനുസിൽ ഈ ഒരു സ്പീഷിസ് മാത്രമേയുള്ളൂ.
ഗോദാനംവ്രതം
ഷോഡശക്രിയകളിൽപ്പെടുന്ന പതിമൂന്നാമത്തെ ക്രിയ ആണ് ഗോദാനംവ്രതം. ഏറ്റവും നല്ല ദാനങ്ങളിലൊന്നായ ഗോദാനവുമായി ബന്ധ്പ്പെട്ടതുകൊണ്ടാണ് ഇതിന് ഗോദാനംവ്രതം എന്ന പേർ വന്നത്.
വർഗ്ഗം:ഷോഡശക്രിയകൾ